Ingin Bermain Sebagai Gadis Anime Comel Dalam Game Call of Duty: Black Ops 3?

Di mana ada kemahuan, di situ ada jalan! Walaupun jalan itu berliku dan dihuni gadis-gadis anime bersuara jantan.

Kalau korang inginkan kombinasi keganasan peperangan, aksi tembak-menembak dan kecomelan awek-awek anime game Jepun – sekarang sudah ada mod Call of Duty: Black Ops 3!

Mod bernama Call of Duty: Neptunia Ops 3 yang boleh didapatkan di Steam dan dibangunkan oleh pasukan 6-orang ini menggantikan model 3D karakter-karakter jantan Call of Duty: Black Ops 3 dengan karakter-karakter dari game bergenre JRPG, Cyberdimension Neptunia: 4 Goddesses Online!

Paling best, kesemua perubahan karakter melalui mod ini boleh digunakan di dalam singleplayer campaign, zombie mode termasuklah multiplayer!
Bagaimanapun, mod ini hanya menukar rupa bentuk model 3D karakter, dan mengekalkan lakonan suara yang ada di dalam game tersebut – menjadikan permainan mod ini sebagai satu pengalaman yang kelakar seram.  Muka comel, tapi suara garau. Eww, tak kuasa taww!


Rasheed Abueideh – Game Developer Palestine Dan Perjuangannya Membangunkan Video Game Ketika Negara Ditindas

Bersyukurlah kita di negara aman – masih boleh bertelagah tentang platform PC vs Console, grafik vs gameplay. Sinis, tetapi itulah hakikatnya sedangkan ada insan lain yang kurang bernasib baik.

Game Developers Conference (GDC) merupakah sebuah acara terbesar dunia yang mengumpulkan para profesional yang berada dalam industri video game. Pada tahun ini, tema yang digunakan adalah memfokuskan kepada kepelbagaian geografi, di mana game developers seluruh dunia berkongsi tentang halangan budaya yang mereka hadapi yang mana mungkin ramai tidak tahu.
Semestinya, individu yang paling mendapat perhatian adalah Rasheed Abueideh, seorang game developer dari Palestin. Malah, beliau dikatakan individu pertama dari Palestin yang pernah berucap di pentas GDC.
Rasheed Abueideh di GDC 2017. Sumber gambar: VentureBeat
Rasheed membuka bicaranya dengan menyebut tentang bagaimana negaranya tidak diiktiraf oleh banyak negara di dunia, dan turut tidak wujud dalam Google Maps. Maka dengan itu, kebanyakan penderitaannya yang dihadapinya juga tidak diiktiraf.
Kata beliau: “Palestin telah menderita daripada penindasan selama 69 tahun. Memandangkan kami adalah negara yang tidak diiktiraf, kami tidak boleh menjual game kami (melalui jualan online) kerana mereka tidak boleh memindahkan wang ke bank-bank di Palestin. PayPal tidak berfungsi buat masa ini, dan kami tidak mendapat akses kepada rangkaian 3G kerana kami tiada kebenaran untuk menggunakan frekuensi itu.”
“Ia bukan mudah untuk kami mengembara. Ia mahal. Menjadi seorang Muslim dan Palestin juga tidak membantu. Juga, tiada siapa yang datang ke Palestin, jadi kami terasing.”
Isu ini menjadi antara faktor mengapa Rasheed terpaksa menutup bahagian video game dalam syarikatnya pada tahun 2013. Walaupun tidak berupaya untuk menjadikan pembangunan video game sebagai pekerjaannya utamanya, beliau tetap tidak patah semangat.
Apabila peperangan menyerang Gaza sekali lagi, bilangan manusia yang terkorban adalah sangat ramai, terutamanya kanak-kanak. Sebagai seorang ayah yang mempunyai tiga cahaya mata, Rasheed merasakan beliau perlu melakukan sesuatu. Justeru, beliau membangunkan sebuah game yang menceritakan penderitaan yang dihadapinya, dengan harapan pengalaman ini dapat dikongsi dengan lebih ramai.

“Saya percaya game adalah medium terbaik untuk berkongsi perasaan dan pengalaman,” kata Rasheed. “Dan melalui cara ini, saya mampu meyakinkan orang untuk bekerja dengan saya secara percuma jika mereka percaya apa yang saya percaya. Dan saya berjaya melakukannya, jadi kami mula membangunkan Liyla and the Shadows of War.”
‘Liyla and the Shadows of War’ – anda mungkin pernah dengar tentang game ini. Ia dilancarkan di App Store, namun pada mulanya Apple enggan meletakkannya dalam kategori ‘game’ kerana kenyataan politiknya dan gambaran terhadap kejadian sebenar. Apple percaya bahawa ia harus diletakkan dalam kategori ‘News’.

Unfortunately Apple rejected the game as a game,they say its not game,it has a political statement.#indiedev #games pic.twitter.com/1zRjNMv77M
— Liyla (@Liylawar) May 18, 2016
“Boleh anda bayangkan?” tanya Rasheed kepada para hadirin. “Ia ditolak kerana menceritakan tentang penderitaan rakyat kami?”
Ia telah menjadi topik yang hangat buat seketika dan menerima respon dan sokongan daripada pelbagai lapisan masyarakat:

Apple is rejecting a game because it deals with politics and war. Utterly ridiculous. https://t.co/kinWw30YMn
— Austin Kelmore (@AustinKelmore) May 18, 2016

Are you fucking kidding me, Apple?Play a girl in Gaza: rejectedPlay an Israeli missle: A-OK!HT @molleindustria pic.twitter.com/3hMYMANxxE
— Naomi Clark 暗悪直美 #blacklivesmatter (@metasynthie) May 19, 2016
Terima kasih kepada komuniti game yang sangat mengagumkan, sokongan daripada developers dari seluruh dunia telah membuatkan game ini kembali ke kategori sepatutnya selepas hanya tiga hari – seterusnya menerima muatturun yang banyak dan komen-komen positif.
Namun, terdapat juga komen yang mengatakan game ini dibangunkan oleh ISIS. “Apa-apa pun, saya bukan ISIS,” Rasheed berseloroh.

Kejadian App Store ini bukanlah cabaran terbesar yang pernah dilalui beliau. Selepas kejadian itu, beliau telah dijemput untuk ditemuramah dalam sebuah rancangan televisyen tempatan. Temu ramah ini membuatkan ahli keluarganya berasa takut yang beliau mungkin akan dipenjarakan.
“Terdapat ramai rakyat yang kini berada di dalam penjara kerana membangkitkan ketidakadilan di Palestin,” kata beliau. “Isteri saya berasa sungguh takut, tetapi beliau membantu dan menyokong saya. Salah seorang dalam pasukan saya yang bekerja dengan saya meminta agar namanya tidak disebut dalam kredit game ini kerana risau akan risikonya.”
“Saya terpaksa mengusahakan game ini selama dua tahun seolah-olah ia adalah misi rahsia. Tiada siapa yang tahu melainkan isteri saya dan pasukan saya kerana saya takut jika seseorang mengetahuinya, saya mungkin akan dipenjarakan sebelum ia dapat dilancarkan. Boleh anda bayangkan? Mencipta game boleh membawa anda ke penjara?

“Tetapi saya tidak berada di penjara – belum lagi. Saya berada di sini bersama anda. Saya sangat bertuah berada di sini, teruja untuk berada di sini, tetapi saya tidak gembira. Sebab utama saya berada di sini adalah saya cukup gila untuk percaya bahawa saya mampu untuk membuka mata anda dan bangkitkan kesedaran dengan mencipta video game dan mungkin, hanya mungkin, kita boleh melindungi kanak-kanak daripada terlibat dengan perang sekali lagi. Kerana peperangan tidaklah jauh daripada kita semua.”
Ucapan beliau membuatkan para hadirin bangun dan memberikan tepukan gemuruh kepadanya. Standing ovation.
Anda boleh dapatkan game yang dibangunkan oleh Rasheed Abueideh, Liyla and the Shadows of War di App Store dan Google Play.

Begitulah indanya sesebuah video game. Video game bukan hanya sekadar video game. Ia mampu memikul harapan sesetengah insan dalam menjadikan dunia sebuah tempat yang lebih baik untuk diduduki. Ia adalah medium untuk meluahkan segala yang tersemat di dalam hati – sama ada kegembiraan dan riang tawa, mahupun penderitaan dan tangisan hiba.
Gaming itu indah, gaming itu kehidupan.
Sumber: Gamesindustry.biz


Game Star Wars Dari Ubisoft Dilaporkan Banyak Persamaan Dengan No Man’s Sky, Starfield

Game Star Wars akan datang dari Ubisoft dilaporkan mempunyai banyak persamaan dengan game No Man’s Sky. Adakah ini game yang dinanti-nantikan oleh peminat tegar Star Wars?
Selama ini EA bertanggungjawab dalam menghasilkan AAA game Star Wars, yang mana jumlahnya sedikit jika dibandingkan semasa zaman LucasArts dahulu.

Selain dua buah game Battlefront, EA juga menghasilkan Star Wars: Squadrons dan sekuel kepada Star Wars Jedi: Fallen Order tahun ini. Namun terdapat beberapa buah game dibatalkan oleh EA.
Antara game Star Wars berskala besar yang kini berada dalam pembikinan adalah projek yang sedang dibangunkan oleh Ubisoft. Ia masih belum mempunyai judul rasmi dan tarikh keluar masih belum diumumkan.
Menurut Insider Gaming, game terbaru itu dilaporkan akan membawakan open-world yang luas merangkumi pelbagai galaksi yang boleh diterokai.

Malah ia juga dibandingkan dengan game No Man’s Sky yang juga menampilkan open-world merentasi planet. Game Star Wars terbaru itu juga dikatakan mempunyai fungsi di mana pemain boleh mencipta karakter sendiri dan memilih jalan mana yang pemain mahukan semasa bermain.
Sekiranya butiran ini adalah sahih, bermakna game Ubisoft itu juga seakan sama dan akan bersaing dengan Starfield. Game yang sedang dibangunkan Bethesda itu merupakan antara game AAA dinantikan ramai yang akan keluar pada 2023.


Rainbow Six: Siege Kini Tidak Lagi Bertoleransi Dengan Cheaters/Hackers

Cheaters/hackers dalam online multiplayer adalah seperti iblis kepada manusia, sentiasa mengganggu keharmonian para pemain yang bermain ‘bersih’. Untuk menghapuskan semua cheaters/hackers ini sekaligus mungkin adalah sesuatu yang mustahil. Namun, bagaimana sesebuah developer game itu mengatasi masalah itu yang membezakannya.

Tidak ramai game developer yang mengambil serius tentang perkara ini. Tetapi, nampaknya Ubisoft bukan tergolong dalam developer sedemikian. Terbaru, bermula dari Patch 1.3 mereka yang menggunakan aimbot, wallhacking, atau apa-apa perlakuan yang dikira cheating/hacking akan diberikan tindakan yang sangat, sangat tegas.
Mereka yang mengeksploitasi perkara-perkara ini akan di-ban serta-merta, buat selama-lamanya. Tiada lagi ban sementara (3 hari) untuk kesalahan pertama seperti yang dilakukan sebelum ini.
Memetik kata-kata dalam Patch 1.3 notes itu:

Banning policy update: all cheaters detected by the system will be banned permanently. No more three day ban for first offense.

Namun begitu, apa yang membuatkan kami bimbang adalah ketepatan sistem ini berfungsi. Adakah sistem ini benar-benar mampu mengesan pemain-pemain ini melakukan cheating/hacking? Adakah ia mampu membezakan antara pemain yang benar-benar mempunyai skill yang baik dan pemain yang melakukan eksploitasi ini? Kami sedang memerhatikan korang, Ubisoft!

Patch 1.3 ini telah mula digunakan di PC pada kelmarin (13 Januari) dan akan menemui pemain di console (PS4 & Xbox One) pada 20 Januari 2016.
JomBaca: Rainbow Six Siege: Dua Gadis Operator Baru Dah Jeling Dekat Kita!


Battlefield 1 Open Beta: Tidak Perlu PS Plus Di PS4, Namun Perlu XBL Gold di Xbox One

Berita baik untuk pemain PS4, dan berita kurang baik untuk pemain Xbox One.

DICE akan menghantar code Open Beta Battlefield 1 untuk early access pada hari ini bagi mereka yang telah mendaftar sebagai Battlefield Insiders. Sesiapa yang mendapat code tersebut, boleh mencuba sesi beta ini sehari lebih awal, sebelum ia dibuka kepada semua pemain pada esok hari.
Antara kerisauan para pemain apabila ingin mencuba multiplayer beta adalah adakah PS Plus/XBL Gold diperlukan untuk memainkannya.
Jadi, seorang pemain telah bertanyakan kepada akaun Twitter rasmi Battlefield mengenai perkara ini, dan DICE telah mengesahkan bahawa PS Plus tidak diperlukan untuk memainkan Open Beta Battlefield 1 di platfrom PlayStation 4.
https://twitter.com/Battlefield/status/769299648125083648
Walau bagaimanapun, pemain di Xbox One memerlukan Xbox Live Gold untuk memainkan sesi beta ini. Ia merupakan soalan susulan dari tweet di atas, dan ini jawapan DICE:
https://twitter.com/Battlefield/status/770407138858459136
Buat masa ini, DICE masih belum mengumumkan berapa lamakah sesi beta ini akan berlangsung.
Battlefield 1 akan dilancarkan sepenuhnya pada 21 Oktober 2016 di PC, PS4 dan Xbox One.
JomBaca: Video Cinematic Battlefield 1 Ini Akan Buat Anda Tidak Percaya Ia Dirakam Dari Sebuah Video Game


Nintendo Switch Membengkok Walaupun Hanya Digunakan Dalam Dock-nya!

Semalam, seorang Redditor telah mengadu tentang Nintendo Switchnya yang sudah mula membengkok, walau hanya digunakan di dalam Dock Mode!

 The Nintendo Switch Is Starting To Warp While Only Being In Dock Mode from gaming

Menurut _NSR yang berkongsi gambar Nintendo Switchnya yang jelas kelihatan mulai membengkok – ianya tidak mengganggu penggunaan perkakasan tersebut. _NSR berkata, beliau menyedari isu ini selepas beliau dan teman wanitanya bermain The Legend of Zelda: Breath of the Wild selama lebih kurang 50 jam.
Comment from discussion _NSR’s comment from discussion "The Nintendo Switch Is Starting To Warp While Only Being In Dock Mode".

Ramai Redditor hadir memberikan nasihat. Ada yang bertanya sekiranya ia adalah akibat bateri yang kembung kepanasan? Redditor lain mengenalpasti bahawa ianya berpunca daripada saluran ventilasi yang diperbuat daripada kuprum!
Ada Redditor yang bermain melebihi 150 jam, dan tidak pula menghadapi masalah ini. _NSR dinasihatkan untuk menghubungi Nintendo bagi menyelesaikan isu ini.
https://www.reddit.com/r/gaming/comments/6311k9/the_nintendo_switch_is_starting_to_warp_while/dfqqzvl/
Nintendo Switch menerima sambutan yang sangat hebat sejak dilancarkan. Menurut laporan SuperData, Switch telah terjual sebanyak 1.5 juta unit di seluruh dunia dan The Wall Street Journal menjangka pengeluaran unit Switch dikatakan akan bertambah sebanyak dua kali ganda pada tahun ini atas permintaan yang tinggi!
Walaupun dihujani pelbagai isu-isu seperti dead pixles pada skrin, gangguan pada sambungan Joy-Con, pek bateri yang tidak boleh dicas, rasa pelik pada kartrij game dan macam-macam lagi – gamers tegar sudah dilanda kegilaan pengalaman gaming mudah-alih menggunakan hibrid console/handheld Nintendo Switch.


Neil Druckmann Juga Antara Pengarah Episod Dalam Siri TV The Last of Us Terbitan HBO

Presiden-bersama Naughty Dog, Neil Druckmann nampaknya bukan sahaja memegang tugas sebagai penulis-bersama dan penerbit eksekutif, bahkan beliau juga merupakan antara pengarah episod untuk siri televisyen The Last of Us.
Perkara ini didedahkan dalam senarai produksi Director’s Guild of Canada yang dikemaskini, menyenaraikan Duckmann sebagai salah seorang daripada lima orang pengarah, lapor Collider.
Empat pengarah lain yang turut tersenarai ialah Craig Mazin (teraju utama, penulis-bersama), Kantemir Balagov (pengarah episod pertama), Peter Hoar dan Jasmila Žbanić.
Disebabkan siri ini mempunyai 10 episod, tentunya ada beberapa pengarah yang bakal mengarah lebih daripada satu episod. Walau bagaimanapun, dokumen tersebut tidak mendedahkan berapakah bilangan episod yang diarahkan oleh setiap pengarah yang tersenarai itu.
Kepada para peminat sebelum ini yang risau siri TV ini tidak akan mencapai ke satu tahap sama seperti game pertama The Last of Us, mungkin tidak perlu gusar lagi. Hal ini kerana individu penting di sebalik kejayaan game pertama yang dilancarkan pada 2013 itu, menggalas tiga tugas penting dalam adaptasi video game ini.

Tidak banyak jalan cerita yang didedahkan setakat ini, dan kita belum tahu berapa banyak musim akan diterbitkan, namun kita sudah ketahui bahawa musim pertama ini akan berdasarkan game pertama The Last of Us yang dilancarkan pada 2013, serta mempunyai 10 episod.
Dua bintang Game of Thrones, Pedro Pascal dan Bella Ramsey akan kembali bersatu sekali lagi dalam siri televisyen terbitan HBO, sebagai duo yang cukup ikonik dalam The Last of Us, Joel dan Ellie.
Gabriel Luna bakal membawakan watak Tommy; pelakon Marlene dari game, Merle Dandridge akan menghidupkan watak yang sama; Nico Parker sebagai Sarah; dan Anna Torv sebagai Tess.
Kerusi pengarah untuk episod pertama diisi oleh Kantemir Balagov, pembikin filem berasal dari Rusia yang cukup terkenal melalui kerjanya untuk drama yang telah memenangi banyak anugerah, Beanpole.
Gambar pertama dari set penggambaran sudah dikongsikan, memaparkan Joel, Sarah dan Tommy dalam satu babak di dalam sebuah kereta.
Penerbitan siri TV adapatasi The Last of Us ini diketuai oleh Craig Mazin — insan yang bertanggungjawab menulis dan menerbitkan siri televisyen Chernobyl di HBO yang mendapat pujian ramai. Beliau akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
Ia merupakan siri TV hasil kerjasama HBO dengan Sony Pictures.


Apex Legends: Apabila Titanfall Dan Overwatch Bertemu Dalam Dunia Battle Royale Percuma!

Seperti yang dijanjikan semalam, awal pagi tadi, Respawn Entertainment telah memperkenalkan game terbaru daripada mereka.

Digelar Apex Legends, ia merupakan game first-person shooter yang menggunakan mechanics dan latar belakang Titanfall 2. Membawakan genre battle royale, 3-pemain dalam satu skuad dalam server yang dipenuhi 60 pemain — apa yang paling penting ialah Apex Legends merupakan game percuma (free-to-play)!

Membezakan game ini dengan game-game battle royale lain adalah ia mempunyai lapan karakter, digelar Legends, yang berbeza. Setiap Legends memiliki abiliti unik masing-masing — yang mana ramai mengatakan ia membawakan aura seperti Hero dalam Overwatch.

Seperti mana-mana game percuma lain, Apex Legends menawarkan microtransactions dalam game — namun jangan risau kerana semuanya berasaskan kosmetik, dan tidak akan mempengaruhi gameplay.

Salah satu mechanics baru yang dibawakan ke dalam game ini yang benar-benar menarik perhatian penulis ialah selain sistem revive, ada juga sistem respawn. Rakan korang yang telah mati, kad chip-nya boleh diambil, dan boleh dihidupkan semula di spawn beacon. Semestinya, proses menghidupkan semula (respawn) rakan korang ini akan menarik perhatian yang besar kepada pemain-pemain lawan. Bertambah tegang, pemain yang telah respawn itu akan hidup semula dengan tangan kosong, dan pemain lain perlu membantunya mencari senjata-senjata semula.

Sejurus diperkenalkan, Apex Legends sudah boleh terus dimuat-turun dan dimainkan sekarang di PC, PS4 dan Xbox One! Selamat mencuba dan jom!


Segala Yang Anda Perlu Tahu Tentang DLC Assassin’s Creed Origins; DLC Pertama Akan Tiba Pada Minggu Hadapan

Kepada yang sudah habis bermain Assassin’s Creed Origins, tunggu sekejap. Masih ada lagi pengembaraan Bayek menanti anda yang disajikan oleh Ubisoft.

Baru-baru ini, Ubisoft mengumumkan tarikh untuk DLC akan datang untuk Assassin’s Creed Origins.
DLC pertama berjudul The Hidden Ones yang meluaskan lagi jalan cerita berkenaan Brotherhood. Cerita DLC ini akan membawa pemain 4 tahun selepas Assassin’s Creed Origins dan menaikkan lagi level dari level 40 sehingga level 45. The Hidden Ones akan tiba pada 23 Januari dan percuma kepada yang sudah membeli Season Pass.
Bukan setakat itu sahaja, DLC bertajuk The Curse of Pharaohs seterusnya akan tiba pada 6 Mac dan DLC ini akan memfokuskan kepada mitos Mesir purba. Pemain akan menjelajah masuk ke kawasan Thebes untuk menyiasat sumpahan ke atas tanah Thebes. Pemain berkesempatan untuk berjumpa dengan orang bersejarah Mesir purba dan berlawan raksasa mitos Mesir sambil menaikkan level sehingga level 55.
Apa yang paling dinanti-nantikan oleh pemain adalah Discovery Mode seperti diwar-warkan sebelum Assassin’s Creed Origins dilancarkan lagi. Discovery Mode memberi peluang kepada pemain untuk belajar Mesir purba seperti masuk ke dalam muzium. Discovery Mode adalah mod diberikan secara percuma pada 20 Feburari ini untuk semua pemain yang memiliki Assassin’s Creed Origins di konsol sahaja tetapi pengguna PC harus mengenakan bayaran untuk Discovery Mode.
Kepada yang sudah habis bermain Assassin’s Creed Origins, jangan risau. Ubisoft berikan lagi kandungan DLC yang memperluaskan perjalanan anda bersama Bayek dan Assassin Brotherhood. Ter-bayek!


Final Fantasy XV: Square Enix Akhirnya Release Video Environment FFXV Yang Cun!

Salah satu perkara yang dikongsi ketika event Uncovered FFXV pada bulan Mac yang lepas adalah mengenai environment FFXV yang cun-melecun!

Terbaru, pihak developer akhirnya telah pun release video tempat-tempat yang bakal korang lawati apabila korang bermain game ini nanti. Jom layan!
Daripada video ini, korang boleh lihat bandar-bandar yang indah, kotaraya yang besar gila, dan latar belakang enviroment yang pastinya akan memukau hati korang. Tidak hairanlah jika video ini dinamakan World of Wonder gitu.

Selain daripada itu, IGN turut berkongsi 26 konsep art baru! Antaranya adalah sketch menggunakan pensel, model-model diperbuat daripada tanah liat, buku nota yang digunakan Noctis & Luna, bandar yang diambil inspirasi daripada tanah air kita Malaysia, dan model-model hasil kerja tangan yang sangat terperinci lengkap dengan anatomi monsters. Kena layan oh!
Final Fantasy XV bakal keluar di seluruh dunia pada 30 September 2016, di platform PS4 dan XboxOne.


Alicia Vikander Bakal Beraksi Sebagai Lara Croft Dalam Filem Terbaru Tomb Raider!

Alicia Vikander bakal menggantikan tempat Angelina Jolie sebagai Lara Croft dalam reboot bagi siri filem Tomb Raider.

Ramai pengkritik perfileman mengatakan dengan kehadiran Alicia, ia dapat memberi efek positif kepada filem ini kerana beliau sememangnya pelakon yang berbakat dan pernah memenangi anugerah Oscar. Tidak dilupakan, Roar Uthaug selaku pengarah filem ini juga merupakan antara pengarah yang sedang mendapat perhatian pentas dunia atas filem blockbuster beliau, The Wave.
Tomb Raider yang diarahkan oleh Roar Uthaug dan dibintangi oleh Alicia Vikander ini bakal berada di pawagam pada 16 Mac 2018.
Sumber dari Headline.


P.T.: Cara Dapatkan Kembali Demo Paling Gempak Tahun 2015!

Ramai peminat Silent Hill kecewa dengan tindakan Konami dan ini cara mereka mendapatkan kembali demo game tersebut.

Langkah sepenuhnya dapat dilihat di Gamexeon dengan menggunakan PC. Ramai pengguna telah melaporkan bahawa P.T. dapat dimain semula melalui cara ini.
Harus diingatkan bahawa cara ini adalah menyalahi undang-undang dan mungkin boleh menyebabkan console anda di-ban atau rosak.
JomBaca: Nama-nama besar disebalik pembikinan Silent Hill yang telah dibatalkan!


Friday the 13th: The Game: Pembunuh Bersiri Kesayangan Ramai Kembali!

Jason Voorhees, pembunuh sadis ikonik dari siri filem seram Friday the 13th ingin kembali dan dia memerlukan sumbangan ikhlas dari korang!

Developer Gun Media ingin menghidupkan kembali Jason Voorhees di Camp Crystal Lake dan diorang memerlukan derma dari korang melalui projek Kickstarter yang diannounce baru-baru ini.

Apa yang best sangat pasal game nih? Gun Media dalam page Kickstarter diorang mengatakan dalam game survival horror multiplayer ini 1 pemain akan menjadi Jason, manakala lagi 7 pemain akan menjadi camp counselor yang diburu! Objektifnya mudah, 7 pemain ini kene survive sepanjang malam daripada di bunuh oleh Jason Voorhees!

Kitorang rasa kombinasi mechanics dari game Evolve: 1 raksasa memburu sekumpulan hunters, dan storyline thriller Until Dawn: sekumpulan pemain yang perlu survive dari serangan kuasa jahat – mampu menjadikan pengalaman Friday the 13th: The Game ini benar-benar unik!
Paling menarik, barisan kreatif asal dari francais filem Friday the 13th ini seperti Director, Pengarah Cinematography, Stunt Coordinator dan Composer/Audio Designer kembali untuk menjadikan game ini dekat dengan source asal!

So, kalau korang nakkan Jason Voorhees kembali menghantui hidup korang, berikan sumbangan yang mampu, dan jom #UnleashJason!


Sony PlayStation Turut Henti Segala Jualan Software, Hardware, PS Store Di Rusia

Sebuah lagi syarikat gergasi gaming telah melancarkan boikot terhadap negara Rusia atas sebab serangan ketenteraan yang sedang dilakukan oleh kerajaan negara itu kepada Ukraine.
Kali ini, Sony Interactive Entertainment (SIE) telah menghentikan segala penghantaran software dan hardware, pelancaran Gran Turismo 7, dan operasi PlayStation Store di Rusia.
Perkara ini diumumkan Sony dalam satu kenyataan di Twitter, sejurus tamat acara State of Play yang diadakan semalam.
Dalam kenyataan yang sama, Sony Group Corporation turut mengumumkan sumbangan USD2 juta (~RM8.39 juta) kepada Pesuruhjaya Tinggi Pertubuhan Bangsa-Bangsa Bersatu untuk Pelarian (UNHCR) dan Save the Children bagi membantu mangsa-mangsa tragedi di Ukraine.

pic.twitter.com/1KV95QiFHN— PlayStation (@PlayStation) March 9, 2022

Sebelum ini, antara syarikat besar gaming yang turut memboikot Rusia ialah Epic Games, Activision Blizzard, EA, CD Projekt Red dan Ubisoft.


Jom Henjut Zombies Bersama Frank West Dalam Video Gameplay Dead Rising 4 Terbaru!

Tak payah nak fikir logik sangat sebab Frank West akan datang selamatkan dunia yang penuh dengan zombie dengan cara yang paling tak masuk akal!

Walaupun masih belum banyak info dikeluarkan mengenai Dead Rising 4, Capcom ada menyatakan bahawa siri terbaru ini akan menampilkan hero asal iaitu Frank West dan kini beliau kembali ke Colorado untuk percutian perayaan Krismas! Pengumuman Capcom untuk mengembalikan Frank West pada E3 yang lepas sememangnya mendapat respon positif dari peminat-peminat siri ini.

Sebelum E3 yang lepas, beberapa screenshot dan gameplay bagi Dead Rising 4 telah pun leaked dan menampakkan usaha pihak developer untuk cuba kembali kepada feel dan gameplay siri asal yang mendapat pujian pengkritik dan peminat.
Buat masa ini, Dead Rising 4 merupakan timed-exclusive bagi Xbox One selama setahun. Perjanjian ini adalah serupa dengan apa dilakukan oleh Microsoft dengan Rise of the Tomb Raider.
Gameplay terbaru yang sepanjang 3 minit dari Gamescom ini dikongsi oleh Gematsu.

Dead Rising 4 dijadualkan akan menemui peminat pada 4 Disember 2016 untuk PC dan juga Xbox One.


Sony Akhirnya Terbuka Pintu Hati, Buka Fungsi Cross-Play Antara PS4 Dengan Xbox One Dan Switch

Sejarah tercipta pada hari ini, akhirnya gamers bersatu. Salam perkenalan kepada gamers PS4, Xbox One dan Switch.

Sony baru sahaja mengumumkan sesuatu yang ramai percaya bahawa Sony tidak akan melakukannya. Sony mengumumkan yang mereka akan membuka fungsi cross-play di PS4 kepada semua platform gaming masakini, termasuk dua konsol yang menjadi persaingan utama mereka selama ini, iaitu Xbox One dan Nintendo Switch.
Fungsi ini akan dimulakan dengan open beta dalam game Fortnite, yang mana bukan sahaja akan menyokong fungsi cross-play, tetapi juga cross-progression dan cross-purchase antara PlayStation 4, Android, iOS, Nintendo Switch, Xbox One, Microsoft Windows, dan Mac.
Dalam kenyataan yang dikeluarkan, Sony mengingatkan bagaimana selama 24 tahun kewujuduan PlayStation, mereka telah memfokuskan kepada pengalaman yang unik di platform mereka. Kini, komuniti gaming telah berkembang dan kebanyakan gamers mahukan fungsi cross-play ini dibawakan.
Sony turut menyatakan tentang analisis yang telah mereka lakukan terhadap mekanisme perniagaan PlayStation bagi memastikan pengalaman pengguna PlayStation sedia ada kekal dalam keadaan baik seperti hari ini, dalam masa mereka melihat untuk membuka platform gaming untuk semua.
Fungsi terbaru ini sekaligus akan membawakan perubahan polisi yang besar kepada Sony Interactive Entertainment, dan mereka kini sedang dalam proses perancangan terhadap organisasi ini bagi menyokong perubahan ini.
Maklumat lanjut akan mereka kongsikan dalam masa terdekat, termasuklah waktu dan tempoh beta tersebut akan diadakan.

Perubahan ini pastinya akan menjadi sesuatu yang bakal mencipta sejarah baru dalam dunia gaming buat selamanya. Persoalan yang bermain-main di minda kami sekarang, game mana seterusnya akan ditampilkan dengan fungsi cross-play sepenuhnya ini selepas Fortnite? Korang ada idea?


Jangan Terkejut! Sony & Microsoft Umumkan Kerjasama Strategik Dalam Servis Gaming & Cloud

Tanpa angin, tanpa ribut. Dua seteru gergasi gaming sejak azali ini umumkan kerjasama strategik.

Dua syarikat ini merancang untuk berkongsi teknologi dan maklumat ke hadapan dan membina perkongsian infrastruktur untuk beberapa inisiatif mereka pada masa akan datang. Walaupun dalam pengumumannya tidak menyatakan secara spesifik tentang PlayStation dan Xbox, tetapi apa yang dinyatakan adalah kerjasama antara dua syarikat ini untuk fokus kepada platform hiburan pengguna seperti gaming.
Mereka akan bekerjasama untuk membangunkan solusi fungsi cloud pada masa hadapan melalui Microsoft Azure. Sony juga akan menggunakan Microsoft Azure untuk servis kandungan streaming dan game mereka sendiri.
“Sejak sekian lama, Microsoft telah menjadi rakan kongsi bisnes yang penting untuk kami, walaupun semestinya dua syarikat ini juga bersaing dalam banyak cabang,” kata Presiden Sony, Kenichiro Yoshida. “Saya yakin yang kerjasama pembangunan untuk solusi fungsi cloud ini akan menyumbang besar kepada kemajuan kandungan interaktif.”
“Sony sentiasa menjadi peneraju kepada kedua-dua hiburan dan teknologi, dan kolaborasi yang kami umumkan hari ini akan mencipta sejarah inovasi,” ujar CEO Microsoft, Satya Nadella.

Excited about the opportunities ahead with @Sony for us to pursue our mutual gaming ambitions and delight players around the world. https://t.co/3vBuQiruiR
— Phil Spencer (@XboxP3) May 16, 2019

Bringing the power of Azure and Azure AI to Sony to deliver new gaming and entertainment experiences for customers https://t.co/cMRKFE74Yk
— Satya Nadella (@satyanadella) May 16, 2019
Memandangkan dua syarikat ini berkerjasama dalam cabang gaming dan cloud, sangat menarik untuk saksikan apakah perancangan mereka untuk servis cloud streaming kepunyaan masing-masing — PlayStation Now dan xCloud.
Adakah ini rancangan mereka untuk bersaing dengan Google Stadia?


Satu Game Mobile Star Wars Baru Diumumkan, Dah Boleh Pra-Daftar Sekarang

Sebuah game Star Wars baharu untuk mobile telah diumumkan, bergenre flight shooter — digelar Star Wars: Starfighter Missions.
Game ini dibangunkan oleh Joymax Corp, sebuah studio pembangunan yang fokus kepada game-game mobile dari Korea Selatan. Star Wars: Starfighter Missions akan membawakan latar belakang pelbagai era, memilih berpihak kepada light atau dark side.
Pemain akan dibenarkan untuk upgrade lebih daripada 80 starfighter, termasuklah Millennium Falcon milik Han Solo, TIE Advanced milik Darth Vader dan banyak lagi.
Jom saksikan trailer game ini di bawah:

Korang sudahpun boleh pra-daftar Star Wars: Starfighter Missions melalui iOS di sini dan Android di sini.


Mafia III: Story Trailer Mengujakan, Pre-order Bermula Di Steam

Story trailer untuk Mafia III memaparkan jalan cerita utama diselingkan bersama soundtrack yang menarik.
Mafia III mengisahkan watak baru yang diberi nama Lincoln Clay, seorang bekas tentera Vietnam. Penceritaan akan berkisar sekitar pemasalahan kehidupan yang dihadapi oleh Lincoln apabila menetap di New Orleans sehingga bagaimana beliau telah mengambil keputusan untuk menyertai kongsi gelap Mafia dari Itali.
Disamping itu, Mafia III turut memaparkan isu perkauman dan juga kesan prejudis yang berlaku sekitar tahun 1968 di kawasan selatan Amerika. Namun begitu, developer Hangar 13 menyatakan bahawa mereka tidak berniat untuk mensensasikan isu perkauman ini.
Ada khabar angin mengatakan bahawa Mafia III ini akan mempunyai kaitan dengan Red Dead Redemption 2 keluaran Rockstar.
Mafia III akan dipasarkan kelak pada 7 Oktober untuk PC, PlayStation 4 dan juga Xbox One. Bagi mereka yang menggunakan Steam, pre-order sudah boleh dilakukan.


PlayStation Umumkan State of Play Yang Seterusnya – Pengumuman Besar, Game Baru, Kandungan Baru

Setelah mendengar khabar angin sejak minggu lalu, akhirnya pihak Sony Interactive Entertainment mengumumkan sesi State of Play mereka yang seterusnya.
Dalam livestream itu nanti, mereka akan berkongsikan beberapa berita terbaru, termasuklah pendedahan game baru, kandungan baru game-game dari PlayStation Worldwide Studio dan lain-lain perkembangan.
Walau bagaimanapun, Sony menegaskan bahawa tiada perkembangan baru untuk konsol generasi seterusnya atau PS5 dalam episod State of Play kali ini.
Livestream akan berlangsung pada 25 September ini, 4 pagi (waktu Malaysia). Kita boleh tontonnya di channel Youtube atau Twitch rasmi PlayStation.

Apa yang paling menarik ialah episod ini bertarikh sama dengan sidang media The Last of Us Part II yang telah diumumkan oleh Naughty Dog sebelum ini. Ini seolah-olah telah mengesahkan bahawa akan ada pendedahan besar untuk game yang sangat dinantikan ini.
Tarikh pelancaran? Gameplay baru? Sama-sama kita saksikan nanti.


Tencent Bakal Bawakan Pesaing Steam, WeGame Ke Pasaran Seluruh Dunia

Syarikat gergasi China itu bersedia untuk gegarkan pasaran gaming dunia!

Menurut laporan South China Morning Post, Tencent kini sudah bersedia untuk memperkenalkan platform jualan game mereka, WeGame ke pasaran yang lebih besar.
JomBaca: Tencent, Syarikat China Pegang 13% Pasaran Game Dunia – Sudah Bangunkan Platform Jualan Game Seperti Steam
Syarikat itu dikatakan sedang membangunkan laman jualan game edisi Hong Kong dan versi tersebut akan diperkembangkan lagi ke kawasan-kawasan lain di seluruh dunia.
“WeGame versi Hong Kong kini sedang dalam pembangunan,” kata jurucakap Tencent. “Versi ini akan dapat diakses oleh pengguna luar negara, dan kami akan menggunakan platform ini untuk membawakan lebih banyak game China ke pasaran global.”
Pastinya ini adalah satu langkah yang perlu dilakukan oleh Tencent memandangkan pesaing utamanya, Steam pula sebelum ini telah mengumumkan yang platform gaming itu sedang membangunkan versi lokal untuk pasaran negara tembok besar itu.
Walaupun WeGame mempunyai jumlah game yang kurang berbanding Steam, tetapi jangan dilupa bahawa Tencent memiliki banyak pelaburan dalam pelbagai syarikat gaming di negara-negara barat. Tencent adalah pemilik kepada pembangun League of Legends, Riot Games; bersama-sama dengan pemegang saham dalam Epic Games, Ubisoft, dan malah Activision Blizzard.
Sekiranya WeGame menghoskan game-game terkemuka pada masakini, misalnya Fortnite, ia mampu menarik bilangan pemain yang ramai dalam waktu yang singkat.

Sama-samalah kita nantikan WeGame versi Hong Kong dibangunkan dan kemudian versi pasaran antarabangsa pula.


Dauntless Bawa Masuk 500,000 Pemain Baru Dalam 24 Jam Selepas Keluar Dari Beta

Sejak dikeluarkan dari peringkat beta, game free-to-play Dauntless semakin rancak apabila telah berjaya membawa masuk 500,000 pemain baru ke dalam komuniti yang telah pun mempunyai tiga juta pemain yang sedia ada.

Ia merupakan satu jumlah yang memberangsangkan. Tambahan pula, game ini berjaya mengimplementasikan sepenuhnya fungsi cross-platform dengan mempromosikan konsep “One Dauntless” di mana pemain dari PC dan konsol (Xbox dan PlayStation 4) boleh bermain bersama-sama. Ini bermakna progressi pemain akan kekal walaupun pemain bertukar-tukar dari PC ke konsol semasa bermain.
Dauntless merupakan game bergenre action RPG co-op yang boleh bermain sehingga 4 orang pemain. Ia dikatakan mempunyai aura yang sama seperti Monster Hunter: World.
Walau bagaimanapun, untuk platform PC, ia hanya boleh didapati secara eksklusif di Epic Games Store.
Sumber: PC Gamer


Siri Terbaru Bagi Tomb Raider Leaked, Dikenali Sebagai Shadow Of The Tomb Raider! Betul Ke Bohong Ni!

Nampaknya cik Lara akan mengembara ke dalam piramid pula.

Imej ini telah tertiris melalui laman web Takeoff Creative, sebuah syarikat pemasaran yang pernah berkerjasama dengan Square Enix untuk siri Tomb Raider sebelum ini.
Dari imej yang tertiris ini, kita dapat lihat pada cadangan-cadangan bagi logo serta gaya aksi bagi keluaran ini kelak dan kebanyakkan aksi berlatarbelangkan piramid yang berkemungkinan dari tamadun Maya.
Sumber: NeoGAF.


Menteri Komunikasi dan Multimedia Mulakan Pelan “Lajukan Internet, Kurangkan Harga”!

Semoga setiap usaha tuan YB Gobind menemui kejayaan. Kitorang gamers tegar, sentiasa menyokong usaha sebegini.

Menurut The Edge Markets, YB Gobind Singh Deo, Menteri Komunikasi dan Multimedia akan mula bertemu dengan syarikat-syarikat telekomunikasi negara dalam 2 minggu ini untuk membincangkan pelan kerajaan dalam mempertingkatkan halaju internet dan mengurangkan harganya!
Sumber: BERNAMA
Apabila ditanya sekiranya mengurangkan harga langganan internet akan mempengaruhi industri telekomunikasi, YB Gobind menjawab, ketua-ketua bahagian Kementerian telah menghasilkan kertas-kertas cadangan yang “boleh diusahakan”.
“Kami sedang melihat dua aspek – Pertama; mempertingkatkan halaju internet, secepat mungkin. Kedua; Mengurangkan kos langganan internet, yang juga mungkin mempengaruhi syarikat-syarikat telekomunikasi. Tapi kami mempunyai beberapa rancangan untuk dibincangkan nanti.”
Semoga setiap usaha tuan YB Gobind menemui kejayaan. Kitorang gamers tegar, sentiasa menyokong usaha sebegini.


RPG Game Of Thrones Tertiris? Bakal Diterbitkan Oleh Bethesda!?

Winter is coming!?

Bethesda adalah sebuah studio yang cukup dikenali dengan dunia RPG kini mungkin sedang dalam proses membangunkan video game bagi siri novel/televisyen yang cukup terkenal iaitu Game of Thrones.
Disedari oleh komuniti NeoGAF, ura-ura ini bermula apabila laman web bagi Target, peruncit kedua terbesar di Amerika Syarikat telah memuatnaik satu bahagian yang dilabel Bethesda: Game of Thrones. Namun begitu, tiada info lanjut mengenainya.

Kemaskini yang telah dibuat oleh Target ini tidak boleh dinafikan kemungkinan adalah sekadar suatu kesilapan teknikal, namun begitu jika ianya benar pasti mengembirakan banyak peminat-peminat siri Game of Thrones.


Mode Kompetitif Untuk Overwatch Dilewatkan!

Mode kompetitif ini akan datang bersama patch untuk bulan Jun kelak.

Overwatch akan mula boleh diperolehi pada hari ini. Namun begitu, mode kompetitif hanya akan mula pada bulan hadapan menurut Jeff Kaplan selaku direktor bagi Overwatch.
Jeff Kaplan turut menyatakan bahawa team Blizzard sedang fokus menyiapkan mode kompetitif dan akan diterbitkan sebaik sahaja ia disiapkan. Tiada tarikh diberi tetapi beliau ada menyatakan ia dijangka akan tiba sekitar tengah hingga lewat bulan Jun.

Mode kompetitif untuk Overwatch awalnya dijadualkan dilancarkan mulai hari perlancaran tetapi selepas mendapat input dan komen daripada peminat melalui beta – mode ini telah dilewatkan.
Bagi mereka yang ingin melihat temubual ini, boleh tonton di sini.


WESG: Rasmi! Pusingan Kelayakan PES Peringkat Asia Tenggara Akan Diadakan Secara Online

Tahniah komuniti PES.

World Electronic Sports Games (WESG) musim 2018/2019 kini sedang giat menjalankan pusingan kelayakan di seluruh dunia bagi beberapa game yang telah diumumkan sebelum ini.
Awal hari ini, JomGaming telah mengeluarkan satu artikel yang mempersoalkan mengapa Pro Evolution Soccer (PES) tidak diletakkan sebagai salah satu game yang diadakan dalam pusingan kelayakan peringkat Asia Tenggara (SEA), dalam pada game ini diadakan untuk pusingan kelayakan di rantau-rantau lain.
Terkini, Facebook rasmi WESG telah mengeluarkan satu kenyataan baru bagi menjawab kekeliruan yang sedang melanda komuniti PES SEA ini. Pihak penganjur telah mengesahkan yang PES akan mempunyai pusingan kelayakannya di peringkat SEA, namun ia tidak dilakukan secara offline (LAN), tetapi secara online.
Mereka menyatakan yang pendaftaran untuk pusingan kelayakan PES masih belum dibuka.
Dalam kenyataan itu, mereka turut memohon maaf atas kekeliruan yang timbul, serta memohon untuk para pemain menunggu pengumuman rasmi dari mereka tentang perkara ini.

Melalui pengamatan kami, WESG akan menunggu PES 2019 untuk keluar terlebih dahulu memandangkan mereka mahu mengadakan pusingan kelayakan ini secara online, serta semasa Grand Finals WESG pada Mac 2019 nanti, game terkini PES adalah PES 2019.


Dapatkan Square Enix Biayai Drakengard Remastered Dan Kami Akan Laksanakan Ia, Kata Direktor Nier: Automata

Disampaikan dalam temubual bersama direktor kesukaan ramai masakini, Yoko Taro.

Setelah Nier: Automata selesai diterbitkan untuk PC dan PS4, direktor eksentrik bagi game tersebut bebas untuk menjawab pelbagai soalan dari peminat-peminat. Dalam temubual beliau di PAX East baru-baru ini, Yoko Taro telah menyentuh beberapa topik menarik untuk diperkatakan.
Sebagai contoh, tiada rancangan untuk sebarang DLC bagi Nier: Automata seperti mana yang dilaksanakan oleh CD Project Red untuk The Witcher 3 memandangkan tiada bajet telah disediakan untuk menyiapkan DLC sebegitu.
Beliau turut menambah bahawa jika diberikan dana oleh Square Enix, ciri seperti photomode boleh ditambah bagi Nier: Automata.
Yoko Taro turut menambah bahawa dia sudah maklum bahawa ramai peminat-peminat inginkan koleksi bagi versi remastered untuk Drakengard. Secara bersahaja, beliau mencadangkan agar peminat-peminat menyampaikan keinginan mereka kepada Square Enix.
Ikuti review kami mengenai keluaran terbaru Yoko Taro bersama PlatinumGames iaitu Nier: Automata!


3 Pasukan Esport Rules of Survival Bergabung Tenaga Untuk Harumkan Nama Malaysia Di Bangkok, Thailand

Empat anak muda yang mengibarkan Jalur Gemilang di negara gajah putih.

Pasukan esport Rules of Survival (ROS) dari Malaysia, 8X telah berjaya mengharumkan nama Malaysia apabila dinobatkan sebagai naib juara dalam satu kejohanan berprestij peringkat Asia Tenggara, ROS SEA Cup yang diadakan di Bangkok, Thailand pada hujung minggu lalu.
8X dengan penuh gayanya telah berjaya membawa pulang hadiah kemenangan berupa wang tunai sebanyak USD12,000 (~RM48,000).

Berita ini pastinya satu kemenangan yang cukup membanggakan. Namun, ada kisah di sebalik kejayaan ini yang lebih mengagumkan.
Ceritanya bermula dengan Malaysia mempunyai tiga pasukan esport ROS yang dihantar ke pusingan kelayakan ROS SEA Cup, iaitu pasukan HYDRA, HYDRAx dan 8X. Pasukan HYDRA hanya berjaya sampai ke Stage 2 dan pasukan HYDRAx pula hanya berpeluang ke Division Final. Dan semestinya pasukan 8X berjaya melayakkan diri ke Grand Final yang berlangsung di Bangkok, Thailand.
Malang buat pasukan 8X, mereka tidak mampu untuk hadir ke Bangkok disebabkan beberapa masalah pengangkutan. Maka, satu pasukan baru dibentuk dengan menggabungkan barisan pemain dari HYDRA dan HYDRAx. Walau bagaimanapun, nama 8X masih lagi digunakan sebagai nama rasmi di Grand Final.
Ketika bercakap dengan JomGaming, ini komen salah seorang pemainnya, Muhammad Abdul Samad, tentang kejayaan mereka ini dan mendedahkan serba sedikit strategi yang mereka lakukan sepanjang kejohanan:
“Cara kejayaan kami adalah, pada mulanya kami sudah mempunyai strategi tersendiri. Tapi selepas kami lihat perlawanan Division Final Thailand sehari sebelum Grand Final, kami dapat memikirkan strategi yang baru.”
“Semasa hari perlawanan itu kami tak sangka pun kami dapat tempat kedua kerana kami tak dapat training disebabkan jadual yang padat yang disediakan oleh pihak penganjur. Kami hanya sempat bermain beberapa game sahaja. Pada hari perlawanan, kami cuba sebaik mungkin untuk harumkan nama Malaysia.”
Selain Muhammad Abdul Samad, pasukan yang dihanter ke Bangkok ini terdiri daripada Muhammad Afiq Abdul Aziz, Raden Amer Farouqi dan Muhammad Danial Shahrom.

Untuk ke Grand Final di Bangkok ini, mereka perlu melepasi pusingan kelayakan Stage 1, Stage 2 dan Division Final. Terdapat lima Division iaitu Division Filipina, Division Thailand, Divison Vietnam, Division Indonesia, Dan Division SEA Other. Tiga pasukan terbaik dari setiap Division akan layak terus ke Grand Final.
Selain Malaysia dan Thailand sebagai tuan rumah, kejohanan ini turut disertai beberapa negara Asia Tenggara lain termasuk Filipina, Singapura, Vietnam, Indonesia dan Brunei.
Grand Final itu menyaksikan pasukan dari Thailand, OfGod muncul juara dengan mata terkumpul sebanyak 1,760, manakal 8X meraih 1,450 mata, diikuti oleh pasukan Pirate Team dengan 1420 mata.

Tahniah kami ucapkan kepada semua yang terlibat dalam kejayaan mengharumkan nama tanah air di negara jiran itu. JomGaming mendoakan agar pasukan-pasukan ini akan terus konsisten memperoleh kemenangan yang lebih tinggi dalam kejohanan-kejohanan akan datang.


GTA Online: “Kami Perlu Rehatkan Francais Ini Seketika”

Sokongan Online tidak akan kekal buat selamanya.

GTA Online, multiplayer mode untuk Grand Theft Auto V merupakan satu fenomena yang sangat besar. Selepas dilancarkannya pada akhir 2013, ia tetap mengumpulkan jumlah pemain yang sangat ramai sehingga kini. Namun, jangan terlalu berharap ia akan disokong Rockstar buat selamanya.
Menurut laporan GameSpot, semasa Cowen and Company Technology, Media & Telecom Conference, CEO Take-Two, penerbit francais ini, Strauss Zelnick mengatakan mereka tidak pernah memiliki hasrat untuk menyokong GTA Online secara “kekal”. Satu hari nanti, Rockstar akan berhenti menyokong GTA Online, namun, bukanlah dalam masa terdekat ini.
Apatah lagi apabila mereka baru sahaja mengumumkan Further Adventures in Finance and Felony, DLC terbaru untuk GTA Online yang akan dikeluarkan pada 7 Jun kelak. Malah, Rockstar turut mengusik para peminat dengan DLC akan datang yang akan lebih mewah.

“Kami memang menjangkakan GTA Online akan semakin berkurang sambutannya kerana pada Oktober nanti ia akan menjadi 3 tahun selepas ia dilancarkan. Bukan sahaja hasrat kami untuk tidak menyokong GTA Online buat selamanya, tapi amat penting untuk ia tidak kekal. Kami perlu merehatkan francais ini pada suatu ketika.”
JomBaca: Penerbit GTA & Red Dead Redemption Tidak Merancang Untuk Keluarkan Game Setiap Tahun


Battlefield 5: Battlefield World Premiere!

Nampaknya kesemua leaks dan rumors bakal mencapai ke penghujungnya! 6 Mei tarikh dipilih bagi acara pengumuman halatuju Battlefield berikutnya!

Sebentar tadi laman Facebook Battlefield telah melancarkan pengumuman ini!

Tanpa berlengah lagi, kami segera ke laman web Battlefield.com lalu disambut dengan kiraan countdown ke acara Battlefield World Premiere yang dinanti-nanti peminat Battlefield ini!
Acara yang dijanjikan ini dijadualkan pada 6 Mei 2016 pada jam 4pm ET / 9pm BST ataupun pada 7 Mei jam 4am waktu Malaysia! Tak tidur malam la kita semuanya!

Selepas mengesahkan pembangunan Battlefield 5 pada Disember lalu, dan selepas ura-ura dan leak yang menimbulkan pelbagai persoalan seperti; adakah ianya akan bertemakan Perang Dunia Pertama? Perang Dunia Kedua? Benarkah watak utamanya nanti seorang wanita? Adakah tarikh dan nama DLC yang leak it betul atau bohong?
Akhirnya kita akan mengetahui jawapan kepada segala persoalan pada 6 Mei! Sambil itu, teruskan bersama JomGaming dalam mengikuti perkembangan acara ini nanti.


Battalion 1944, Game Kompetitif FPS WW2 Ini Mengumumkan Tarikh Sesi Beta, Early Access Dan Trailer Terbaru

Mahukan lebih aksi Perang Dunia Kedua pada tahun ini?

Game kompetitif bergenre FPS bertemakan Perang Dunia Kedua (WW2) yang didanai oleh Kickstarter, Battalion 1944, baru sahaja mengumumkan beberapa kemajuan yang bakal dibawa ke dalam game ini tidak lama lagi. Kedua-dua versi untuk sesi closed beta dan Early Access telahpun diumumkan untuk game yang mendapat sambutan hangat daripada peminat ini.
Para pemain di platform PC boleh menyertai sesi closed beta yang akan berlangsung dari 19 hingga 21 Januari ini. Korang boleh mendaftar untuk sesi ini di sini.
Untuk pelancaran versi Early Access di Steam pula, ia akan mula berlangsung pada 1 Februari. Ia akan menampilkan enam gamemode: Total Domination, Capture The Flag, Domination, Free For All, Wartide dan Wartide Lite. Untuk map pula, akan ada dua map yang akan dikeluarkan dalam tempoh 1 hingga 3 bulan pertama ia dilancarkan dalam Early Access.
Bersempena dengan pengumuman ini, mereka juga telah mengeluarkan sebuah trailer baru yang lebih rancak! Jom layan:

Battalion 1944 adalah game shooter yang bakal dikeluarkan untuk platform PC, dibangunkan oleh Bulkhead Interactive dan diterbitkan oleh Square Enix Collective.


Kitorang Ingin Bangunkan Cross Platform Antara PC & Konsol – Developer PlayerUnknown’s Battlegrounds

Developer yang membangunkan PlayerUnknown’s Battlegrounds (PUBG) berkata, tiada halangan teknikal dalam menjadikan game ini cross platform!

Di dalam satu temuramah bersama VG247, Chang Han Kim, penerbit eksekutif PUBG telah berkata, “Cross network play antara PC dan konsol adalah sesuatu yang ingin kami laksanakan di masa hadapan, dan kami melihat tiada sebarang halangan teknikal untuk melaksanakannya.”

“Tetapi apabila melihat kepada aspek kompetitif game tersebut, pastinya terdapat isu antara pengguna controller dan pengguna mouse dan keyboard. Ini sahaja kesukaran yang menghalang kami daripada melakukannya sekarang.”
“Jika kita ingin membenarkan pengguna controller bermain bersama, pastinya kami akan memasukkan sokongan aim assist dan sebagainya. Semestinya ia takkan tersedia serta-merta, tetapi ianya pasti akan kami masukkan kelak.”

PlayerUnknown’s Battlegrounds telah melanda PC dan telah terjual sebanyak 4 juta unit sejak pelancarannya Mac lalu.
JomBaca: Diinspirasikan Daripada Manga ‘Battle Royale’ – Battlegrounds Mencapai Jualan USD11 Juta Dalam Masa 3 Hari!
PUBG juga akan dilancarkan di Xbox One dan Xbox One X 17 November nanti, dan mungkin juga di platform PS4 tak lama selepas itu.


Tarikh Pelancaran Marvel’s Spider-Man Akan Diumumkan Esok, Saksikan Gameplay Terbaru Ini

Bila agaknya sang labah-labah ini akan mula mengayun ke PS4?

Marvel’s Spider-Man adalah antara game eksklusif PS4 yang bakal menggegarkan gamers pada tahun ini. Namun, selain hanya mengatakan yang ia akan dikeluarkan pada tahun 2018, sehingga hari ini kita masih belum mengetahui bilakah tarikh tepat ia akan dilancarkan.
Tetapi, jangan lagi risau kerana pada hari esok semua teka-teki ini akan terjawab. Game Informer telah mendedahkan bahawa game yang bakal ditampilkan dalam majalah mereka untuk isu Mei adalah Marvel’s Spider-Man, dan bersama-sama dengan artikel tersebut, ia bakal mengumumkan tarikh pelancaran game ini.

no, it's releasing 2018 and Game Informer has the date and will share it tomorrow!
— Insomniac Games (@insomniacgames) April 3, 2018
Game Informer turut mengeluarkan sebuah video acah yang memaparkan sedikit temubual bersama para pembangun dari Insomniac Games serta gameplay terbaru yang belum pernah diperlihatkan sebelum ini. Korang boleh saksikannya di bawah:


KUGARUKOTEKU: Clan Kecil Nakal Bagi Yang Tak Mudah Offended!

Let’s be open jap. Ada readers mungkin rasa macam nama clan ni kelakar and ada yang rasa clan ni punya nama nakal sikit. Tapi itu la membuatkan clan ni macam best atau unik sebab nama yang kelakar.

Sebelum penulis buat review dekat clan KUGARUKOTEKU ni, soalan ini telah di beri kepada wakil founder clan ni yang amat berhormat abe decade86.
Jom tengok clan KUGARUKOTEKU di Bungie.
JG: Bila clan ni ditubuhkan?
KGKK: Clan ni ditubuhkan sebulan lepas release Destiny – Oktober 2014 – dah boleh kata setahun jugak clan ni and clan ni betul-betul pure veteran! Nama KUGARUKOTEKU, memang nama yang sangat unik. Founder kitorang adalah LordHazr.
JG: Apa objektif founder menubuhkan clan ni?
KGKK: Objektif LordHazr tubuhkan clan ni adalah untuk fun sebenarnya. It is for KinderGuardians yang takde clan and kalau active, memang takde hal lah nak join! Kalau ada masalah dengan story mission atau sorang nak buat nightfall, kitorang memang akan tolong. Bukan takat tu je, Raids pun kitorang akan join.
JG: Penulis sendiri pernah join fireteam diorang and memang clan ni kelakar la cara permainan diorg.
Decade86 salah satu Hunter dalam ni.
JG: Siapa original veterans/seniors dalam clan ni?
KGKK: Founder adalah LordHazr and kalau nak ikut kan, originally Razorbeez & peninglalat salah satu founder juga lah. But here are the first original clan members;

LordHazr
Peninglalat
Razorbeez
Decade86
Lucario123787
Apit86
Kill2earn
Yarlah
Mio Azam

JG: Kalau engkorang ada jumpa diorang dalam crucible atau mana-mana, add as friends and message mintak nak join. Mana tau diorang tertarik dengan engkorang yang KinderGuardian dan masukkan dalam clan mereka.
JG: Apa yang membuat clan ni sangat unik? Kenapa?
KGKK: Kalau nak ikutkan, clan ni unik sebab nama kitorang. Nama macam nama Jepun, tapi bila baca betul-betul mesti tersenyum. Kitorang pon bukan takat di Destiny je, clan ni ada dalam GTA V, Elder Scroll dll.
JG: Apa lagi, nampaknya mereka ni pun active game lain. Berbaloi gak kalau join clan ni!
JG: Apakah kriteria yang clan ini lihat dalam seseorang Guardian?
KGKK: Clan ni basically open dan sapa-sapa boleh pun join. Clan ni syok, kitorang tak cerewet. Hehe.
Year 2 Iron Banner dengan Alliance Kugaru
SOALAN PERIBADI BAGI KUGARUKOTEKU

Player pilihan: decade86
Rank: Senior member

JG: Apa yang membuat kan decade86 sangat komited dengan game Destiny?
Decade86: Game ni perlu main dengan kerjasama antara clan members yang lain untuk habiskan either daily mission, nightfall or weekly strike. Lagi-lagi dengan Raid game ni, very challenging sebab kena fikir macam mana nak kalahkan boss raid dalam ni.
JG: Apa kebaikan/keburukan yang ada dalam Destiny ni?
Decade86: Pretty much the whole game overall is a good game. Tapi, game ni kuat nerf weapons, kalau raid selalu lag and exotic loot drops selalu sama.
JG: Character apa yang decade86 suka guna?
Decade86: Semua character sama tapi cara nak guna tu penting. Skills are very important when using the correct character.
JG: Antara Vault of Glass, Crota’s End dan King’s Fall. Mana satu favourite?
Decade86: King’s Fall! King’s Fall tak boleh nak main sorang macam raid-raid lain. Raid ni kalau takde communication and kerjasama memang takkan lepas, ini akan menyebabkan gameplay akan delay lama.
JG: Apa pendapat decade86 tentang tea-bagging dalam PvP?
Decade86: Depends, kalau orang tu amik benda tu negative, game akan jadi terlalu serious and the term ’fun’ takde. Tapi kalau benda tu amik positive, game memang gurantee jadi meriah.
JG: Apa pendapat decade86 dengan game-breaking weapons or the new character class?
Decade86: Nightstalker – Good supporting super. Sunbreaker – Very good super. Stormcaller – Very good untuk minions of darkness(small enemies).
KESIMPULAN
KUGARU baru-baru ni sejak masuk Year 2, ramai veteran players busy mengejar duniawi. Tetapi not to fear, ramai lagi yang boleh tolong menolong dan membuatkan clan ni active lagi. Total clan members are 13, bilangan kecil tetapi quality tinggi.
Alliance clan ni banyak dan antaranya adalah The Red Ones, Pisang Lover dan 1MDB. So note to self, kalau nampak je clan KUGARU dalam PvP or PvE, clan member yang lain mesti ada. Memang engkorang takkan main sorang la! Join la mereka sekarang!


Kandungan The Rise of Skywalker Bakal Tiba Dalam Star Wars Battlefront II Pada Disember Ini

Disember ini, komuniti Star Wars akan digegarkan dengan bermacam aktiviti. Bukan sahaja filem terakhir dalam Skywalker Saga akan ditayangkan, malah game Star Wars Battlefront II akan turut mendapat banyak kandungan.
Pengurus komuniti untuk game ini, Ben Walke telah mengesahkan bahawa bulan Disember nanti akan membawakan pelbagai kandungan baru percuma dalam Star Wars Battlefront II — yang mana kandungan utama yang dibawakan ialah kandungan berkait dengan filem yang akan dikeluarkan pada bulan itu, iaitu The Rise of Skywalker.
Beliau tidak mendedahkan lagi apakah kandungan yang akan disajikan serta belum mengumumkan bilakah tarikh tepat kandungan tersebut akan dikeluarkan. Kebiasaannya, mereka akan membawakan beberapa karakter utama yang menggunakan penampilan dari filem itu, serta map baru dari planet baru dalam filem itu.

The Star Wars Battlefront II Community Calendar for November is here.
💨 Fast Spawn in Blast / Strike➡ Double XP Weekend⏩ Triple XP Weekend for Starfighter modes👢 Boots on the ground, with vehicles
➡ Every Wednesday is also a Double EXP day. pic.twitter.com/9QHRJtcxCk
— Ben Walke (@BenWalke) November 4, 2019

We've also got some news regarding our content updates.
🗓 Nov update now arrives first week of Dec⏭ A second update in Dec will follow✂ No cut content, just dates moving🎉 Dec will be a celebration month for us, headlined by Star Wars: The Rise of Skywalker content pic.twitter.com/aK3FW2ZBfp
— Ben Walke (@BenWalke) November 4, 2019
Peminat Star Wars jangan lupa pula, bulan ini juga ada sebuah lagi game Star Wars akan dilancarkan, iaitu Star Wars Jedi: Fallen Order. Game ini akan dikeluarkan untuk PC, PS4 dan Xbox One pada 15 November.


Wahai Peminat NBA Dan PlayStation, Memperkenalkan Kasut Nike PG-2 PlayStation Colorway

Apabila dua hobi bergabung.

Dua jenama besar, PlayStation dan Nike bergabung tenaga untuk menghasilkan rekaan kasut sukan yang semestinya disukai oleh kedua-dua peminat sukan dan konsol PlayStation.
Kasut ini juga membawa nama atlet bola keranjang NBA Oklahoma City Thunder, Paul George yang juga mempunyai minat dan cinta mendalam terhadap PlayStation dan Nike.
Berikut adalah ciri-ciri khas ditonjolkan dalam rekaan kasut ini:

Lidah kasut sukan menunjukkan logo PG dan PlayStation yang boleh menyala warna biru iaitu warna sama ketika membuka konsol.
Terdapat baucer kod PSN yang anda boleh tebus di PlayStation Store untuk Paul George Dynamic Theme PS4 di belakang tumit kasut sebelah kiri.
Warna kasut sukan ini mendapat ilham daripada butang-butang controller DualShock 4.
Lambang PlayStation timbul di kedua-dua belah kasut.
Paul George Dynamic Theme menunjukkan garisan stokin di kedua-dua belah kasut.

Anda boleh lihat kasut Nike PG-2 PlayStation Colorway di bawah:

Nike PG-2 PlayStation Colorway akan dilancarkan pada 10 Februari 2018 anda boleh dapatkan dengan harga $110 (~RM433).
Sumber: Blog PlayStation


Amazon Juga Dilaporkan Sedang Membangunkan Perkhidmatan Penstriman Game

Amazon dilaporkan sedang membangunkan perkhidmatan penstriman game mereka sendiri.
Ia adalah perkara yang tidak mengejutkan kerana bisnes penstriman game merupakan masa depan dalam industri video game dan semestinya Amazon tidak mahu melepaskan peluang ini kerana syarikat besar seperti Google juga telah melakukan percubaan ke atas perkhidmatan penstriman mereka iaitu Project Stream melalui game Assassin’s Creed Odyssey.
Menurut laporan dari The Information, beberapa rancangan sedang dilaksanakan dan Amazon kini sedang berunding dengan penerbit-penerbit dari syarikat video game untuk memastikan mereka boleh mengeluarkan game tersebut melalui perkhidmatan mereka.

Menurut beberapa sumber yang hampir sama, perkhidmatan penstriman game Amazon mungkin akan dilancarkan pada awal tahun 2020.
Microsoft juga tidak mahu ketinggalan, dikatakan sedang membangunkan Project xCloud serentak bersama dengan perkakasan untuk konsol mereka. Untuk Sony pula, mereka sudah ada PlayStation Now dan tanpa ragu-ragu mereka juga akan mengembangkan perkhidmatan mereka untuk bersaing dengan syarikat lain.
Sumber: VG247


Konami Dedahkan Mengapa Ada ‘eFootball’ Dalam Judul Rasmi PES 2020

Ada satu perkara dalam PES pada tahun ini yang sangat mengejutkan: Judul rasmi game bola sepak dari Konami pada tahun ini ialah ‘eFootball PES 2020’.
Ramai yang pening dengan judul rasmi ini. Tak pernah dilakukan sebelum ini, secara tiba-tiba ada ‘eFootball’ pula di pangkal namanya. Jadi kalau dibaca penuh namanya, ia menjadi seolah-olah ‘eFootball Pro Evolution Soccer 2020’. ‘Football’ pun ada, ‘Soccer’ pun ada.
Setelah lama peminat berteka-teki, Konami akhirnya mendedahkan apakah perancangan mereka di sebalik pertukaran nama yang mendadak ini. Bercakap kepada Gamespot, pengurus jenama Eropah PES, Lennart Bobzien berkata:
“Untuk tahun ini kami mengumumkan eFootball PES 2020. Kami mahu meletakkan fokus lebih besar kepada esports untuk terus maju ke hadapan. Sebelum ini, kami telah memperlihatkannya dengan mengadakan banyak pertandingan seperti PES League dan eFootball Pro, pertandingan kelab profesional. Terus ke hadapan, akan ada lebih banyak pertandingan esports pada masa akan datang.”
“Kami merasakan dengan memasukkan nama itu ke dalam penamaan produk, kami membuat kenyataan dan menunjukkan kepada komuniti peminat, juga audiens lebih besar, bahawa esports akan menjadi perkara yang penting untuk maju ke hadapan.”
“Berbicara tentang Pro Evolution Soccer — di Eropah, ia sentiasa sesuatu yang sukar, dan kami berbincang untuk memanggilkannya ‘football’, ia adalah pasaran Eropah, jadi kami mahukan ‘football’. Kami masih meletakkan PES dalam nama produk memandangkan kami rasakan ia sebahagian daripada tradisi dan kami mahu mengekalkannya. Maka dengan itu, terjadilah kombinasi eFootball: PES.”

Versi demo eFootball PES 2020 akan dilkeluarkan pada 30 Julai 2019.
eFootball PES 2020 akan dilancarkan sepenuhnya pada 10 September 2019 untuk PC, PS4 dan Xbox One.

[IKLAN]
Berminat nak dapatkan PES 2020? Korang boleh hubungi PES Malaysia untuk pre-order dengan letakkan deposit dulu sebanyak RM50. Paling penting, dapat servis yang mantap & semestinya PES 2020 versi R3 (Asia)!


God of War: Boleh Beli or Boleh Blah!?

Kratos kembali mengganas – mampukah dia menggegarkan hati kita kembali?

Setelah mengeluarkan 8 siri God of War – termasuk siri utama dan penyambung cerita antara satu dengan yang lain (tidak termasuk versi remastered) – dari tahun 2005 hingga ke 2013, Kratos kembali dengan sebuah nafas baru.
Selepas mengganas, menggoncang dan memusnahkan segala dewa yang ada dalam mitos Greek, Kratos telah membawa diri ke mitos Norse.
Apakah kisahnya tentang Kratos yang kini berada di negara-negara Eropah Utara? Apakah dia akan menghuru-harakan kawasan itu pula?
Jom kita ikuti review God of War: Boleh Beli or Boleh Blah!?
JomBaca: Rasmi: God of War Akan Keluar Pada 20 April Ini, Story Trailer Terbaru Akan Buat Korang Menangis
Reboot Atau Sekuel?

Sejak pertama kali God of War (2018) diumumkan serta menonton daripada trailer-trailer yang dikeluarkan setakat ini, pasti ramai daripada korang yang tertanya-tanya – apakah game ini adalah reboot ataupun sekuel?
Secara asasnya, game ini sememangnya adalah sekuel kepada siri-siri God of War sebelum ini. Ia mengisahkan Kratos yang kini mempunyai anak lelaki bernama Atreus.
Game ini juga boleh dikatakan sebuah ‘soft reboot’ dari beberapa aspek seperti gameplay, progression karakter, pandangan kamera dan mungkin juga reboot untuk latar belakang yang digunakan, yang mana kali ini Santa Monica membawa Kratos ke mitos Norse.
Semua aspek ini akan penulis terangkan dengan lebih mendalam sehingga ke akhir review ini.
JomBaca: 10 Benda Korang Patut Tahu Tentang God of War Terbaru!
Hubungan Bapa & Anak

Pihak Sony baru-baru ini ada menyatakan bahawa bermain God of War terbaru ini akan membuat para pemain menjadi seorang bapa yang lebih baik. Penulis sememangnya bersetuju dengan klaim ini.
Hubungan antara Kratos dan anaknya, Atreus, adalah sangat istimewa. Ramai yang apabila game ini diperlihatkan buat kali pertama, mereka mengatakan hubungan antara Kratos dan Atreus hanyalah seperti hubungan dalam sebuah  lagi game eksklusif Sony, iaitu Joel dan Ellie dalam The Last of Us. Bagi penulis, ia tidak adil untuk membandingkan dua hubungan dari dua game berbeza ini.
Hubungan Kratos dan Atreus mempunyai kekuatannya yang tersendiri. Kratos ingin memulakan hidup baru selepas apa yang telah dia lalui di kampung halamannya di Greek. Dia seboleh-bolehnya tidak mahu Atreus tahu apakah identiti sebenarnya agar secara tidak langsung Kratos boleh melupakan segala kisah pahit hitam yang ditempuhnya dahulu.

Game ini dimulakan terus dengan Kratos dan Atreus berada di hutan untuk menebang pokok, dan menggunakan kayu-kayu itu bagi membakar mayat ibu Atreus/isteri Kratos. Bagaimana dan mengapa wanita ini mati, tidak diceritakan.
Selepas mayatnya selamat dibakar, kedua-dua anak beranak ini ingin melunaskan wasiat terakhir wanita tersebut, iaitu untuk semadikan abu mayatnya nun jauh di atas puncak gunung.

Di sinilah perjalanan game ini dimulakan, pengembaraan antara bapa dan anaknya, hubungan yang dahulunya renggang, kini terpaksa menempuh pengembaraan bersama. Bunyinya mudah, iaitu perlu membawa abu mayat dan semadikannya di puncak gunung – namun perjalanan itu bukan mudah seperti yang diperkata – penuh dengan liku dan halangan.
JomBaca:  Game Single-Player Masih Lagi Hebat, Kata Pengarah God of War
Kratos Yang Berbeza

Sepanjang misi mereka membawa abu mayat ini, Kratos bukan sahaja akan melalui proses mengenali anaknya, malah untuk mengenali dengan lebih mendalam terhadap dirinya juga. Ada banyak babak di mana Kratos mengajarkan Atreus pelbagai ilmu-ilmu kehidupan, dan apabila game diteruskan, Kratos mula sedar bahawa dia juga sedang belajar sesuatu daripada anaknya.
Semakin jauh game ini dimainkan, kita akan dapat melihat perubahan yang dialami dalam diri Kratos. Dia pada mulanya akan kelihatan seorang bapa yang ‘noob’, dan kemudiannya menjadi seorang bapa yang lebih penyayang dan prihatin.
Ada satu babak yang secara spesifiknya memberi kesan yang agak mendalam. Pada permulaan game ini, Kratos ada mengajarkan Atreus satu amalan ini, dan menjelang pengakhiran game ini, Kratos pula yang semakin hilang kawalan. Pada ketika itu, Atreus memujuk Kratos dan mengungkapkan kembali pesan ayah tercintanya itu, seperti dipesan kepadanya sebelum ini.
Dalam proses itu, kita akan dapat melihat bagaimana perkembangan watak Kratos dan konfliknya sebagai seorang bapa. Jauh di sudut hatinya, Kratos mahu menjadi seorang bapa yang boleh anaknya harapkan, tetapi dalam masa sama dia sukar untuk membuang sikap lama yang bersifat garang dan bengis.
Kratos yang sekarang bukanlah seperti Kratos yang dahulu. Tiada lagi keputusan-keputusan yang dilakukan secara melulu atau panas baran – lebih matang, sesuai dengan usianya pada ketika ini. Kini dia mempunyai tanggungjawab yang lebih besar dalam membesarkan dan mendidik Atreus.
Tapi janganlah korang risau. Di sebalik sikap lembutnya terhadap Atreus, beliau masih Kratos yang kita kenali apabila dia terpaksa melakukannya. Dalam situasi tertentu, kita akan dapat melihat Kratos kembali menggegar dan mampu mengalah siapa sahaja musuh yang cuba menghalang kerjanya.
JomBaca: Pengarah God of War Sahkan Tiada Season Pass Diperlukan Untuk God of War Akan Datang
Kisah Yang Penuh Misteri

God of War menampilkan sebuah jalan cerita yang sangat, sangat misteri. Ia bukan sahaja menyampaikan jalan cerita Kratos yang ingin menyorok kisah silamnya daripada Atreus, tetapi keseluruhan kisah dalam game ini adalah sebuah misteri yang besar kepada para pemain. Jangan kata Atreus, kita sebagai pemain pun sering tertanya-tanya apakah sebenarnya yang sedang berlaku.
Bukan ingin meng-spoil-kan jalan ceritanya, tetapi apa yang penulis ingin katakan ialah dari mula game ini dimulakan, sehinggalah penamat, game ini sentiasa diselubungi dengan misteri. Mungkin misteri di awal permainan telah dapat dirungkai, namun penamatnya, menambah sebuah lagi misteri yang jauh lebih besar.
Penamat Yang Tak Bersimpul Mati

Sekali lagi penulis ingin jelaskan, ini bukanlah spoiler. Apa yang telah disajikan di akhir God of War ini sememangnya memberitahu kepada pemain bahawa pihak Santa Monica semestinya sudah merancang sekuelnya, jika tidak telahpun memulakan pembangunan awal.
Game ini pasti ada sekuel. Sesuatu yang penulis ingin sampaikan kepada semua para peminat tegar siri God of War. Ingin bukan sebuah game yang dibuat untuk satu game ini sahaja. Pasti ada sekuel.
Misi utama dalam game ini mungkin dapat dicapai tetapi ia hanyalah satu permulaan. Penamatnya mungkin dapat disimpulkan, tetapi bukan bersimpul mati.
Gabungan Norse & Greek Yang Unik

Naskah hiburan mana yang boleh kita hadam dengan dua mitos digabungkan? Apa yang telah dibawakan ke dalam game ini, menyajikan kepada kita dua mitos dari dua alam yang berlainan – menggabungkan Greek dan Norse dengan unik sekali.
Santa Monica telah memilih mitos Norse untuk dijadikan tema utama God of War pada kali ini. Tetapi mereka semestinya tidak boleh melupakan bahawa Kratos ini berasal (dan telah menghancur-leburkan) Greek.
Inilah keunikan yang telah ditampilkan ke dalam game ini, yang mana ia menggabungkan dua mitos yang cukup popular di dunia dengan begitu baik sekali. Bagaimana dan apakah resipi adunan ini, itu korang kena mainkannya sendiri.
Pertempuran Sinematik Yang Padu

Kalau ditanya kepada penulis, apakah satu perkara dalam game ini yang boleh ‘memancing’ pemain lain membeli game ini, ia adalah pertempuran sinematik antara Kratos dan dewa-dewa dari Norse ini.
Penulis sebenarnya hilang kata-kata untuk menggambarkan bagaimana epiknya pertempuran antara dewa dalam game ini. Dengan rekaan karakter dewa yang kelihatan lebih seperti seorang manusia, tidak seperti siri-siri sebelum ini yang dewanya direka dengan lebih ‘berapi-api’, ia membuat pertempuran itu lebih realistik dan dekat dengan jiwa pemain.
Semasa pertempuran ‘final boss’, satu sinematik yang sangat padu telah disajikan – ditambah pula dengan tag-team antara Kratos dan Atreus yang mendapat ‘chemistry’. Ia sememangnya satu pertempuran sinematik yang penulis tidak akan lupa sampai bila-bila.
Gameplay Pertempuran Yang Puas

Baiklah, cukup dengan kita bersembang pasal jalan cerita. Kita masuk pula kepada gameplay. Gameplay-lah yang membuatkan kita benar-benar puas bermain siri God of War, ya tak?
Melalui pendekatan yang baru, seperti style bertempur yang baru, senjata-senjata yang baru, pandangan kamera yang lebih dekat dengan Kratos, bukan lagi mekanik melompat tetapi mengelak (evade) – semua ini menyumbang kepada sebuah pengalaman God of War yang lebih memuaskan serta menyegarkan.
Pasti korang semua sudah lihat dari pelbagai trailer yang dikeluarkan, senjata utama Kratos pada kali ini adalah kapak, membawakan senjata ikonik dari latar belakang Norse. Gameplay terbaru yang diperkenalkan yang menjadi kegemaran penulis dalam game ini adalah teknik membaling kapak.
Gerakan kegemaran penulis ialah membaling kapak ke arah musuh yang lebih jauh, kemudian tukar posisi Kratos agar apabila dia memanggil semula kapak itu ke dalam genggaman, kapak itu akan terbang melencong, melalui dan mencederakan beberapa musuh yang berada antara musuh jauh yang terkena kapak itu tadi dan Kratos. Ia memang satu cara membunuh yang sangat ‘stylo’.
Puzzle Mencabar

Bercakap mengenai kapak, ia bukan sahaja digunakan untuk membalingnya ke arah musuh, tetapi juga digunakan untuk membaling ke arah puzzle-puzzle yang perlu dibekukan oleh kapak ini. Ia sesuatu yang agak kreatif dalam mencipta pelbagai jenis puzzle.
Dan bercakap soal puzzle pula, God of War kali ini benar-benar telah mengubat rindu penulis kepada puzzle-puzzle mencabar yang sering disajikan dalam siri game ini. Game ini, seperti siri-siri God of War sebelum ini, menampilkan kepada kita dengan puzzle yang agak mencabar dan sama sekali tidak mengecewakan.
Menggabungkan teknik-teknik seperti balingan kapak, item magik yang ditemui sepanjang perjalanan game, bantuan dari Atreus, falsafah-falsafah dan mitos-mitos Norse – menjadikan puzzle-puzzle yang disajikan adalah sangat menguji minda dan kepuasan apabila dapat diselesaikan.
Kratos & Atreus Bergabung

Dari segi penceritaannya, Atreus adalah sebuah karakter yang memberi makna kepada siri God of War secara keseluruhan. Dari segi gameplay pula, Atreus ini umpama senjata tambahan kepada pemain itu sendiri.
Kita tidak boleh mengawal Atreus, tetapi kita boleh mengawal bilakah dia boleh melepaskan panahnya. Dengan menekan butang R2, kita boleh memberikan damage kepada musuh melalui jarak jauh.
Apabila game diteruskan, Atreus akan mendapat beberapa jenis anak panah yang bukan sahaja memberi impak kepada gameplay berlawan, tetapi juga mempunyai fungsinya yang berlainan dalam menyelesaikan puzzle-puzzle.
Armor, anak panah dan cara Atreus bertempur di jarak dekat juga mempunyai sistem progression-nya. Pemain boleh meng-upgrade dan meng-craft armor dan anak panah Atreus sepanjang perjalanan game ini.
Disebabkan Atreus yang boleh dikawal ini, ia membuatkan kita sebagai pemain terasa lebih dekat kepadanya. Selain memberikan impak perasaan semasa babak-babak sinematik, game ini juga menghubungkan kita sebagai Kratos dengan Atreus melalui gerakan yang boleh kita kawal semasa gameplay.
Gameplay Atreus ini tidaklah terlalu memberi kelebihan kepada pemain sehingga gameplay Kratos tenggelam, tetapi cukup untuk menghubungkan komunikasi dan interaksi antara watak Kratos dan anaknya ini.
Elemen RPG

Antara pembaharuan terbesar yang dibawakan ke dalam God of War pada kali ini adalah kemasukan elemen RPG (role-playing). Ia tidaklah menjadikan game ini sebuah game bergenre RPG sepenuhnya, tetapi memasukkan elemen ini hanya dalam kadar yang ringan sahaja.
Itu adalah sesuatu yang penulis alu-alukan. Sebagai seorang gamer yang kurang gemar dan kurang mahir bermain game RPG, penambahan elemen RPG yang ringan ini adalah sesuatu yang boleh diterima oleh penulis.

Pemain akan sentiasa berjumpa dengan tukang besi yang boleh meng-upgrade dan meng-craft armor, senjata dan magik-magik lain; serta mempunyai skill tree untuk kombat, kombo, cara-cara balingan kapak dan penggunaan kuasa tambahan yang membantu memudahkan pertempuran.
Open-World

Selain elemen RPG, persekitaran God of War pada kali ini adalah sedikit berbeza. Penulis tidak mahu memanggilnya sebagai open-world, tetapi lebih kepada semi-open-world.
Game ini masih mengekalkan sebuah jalan cerita yang linear, namun terdapat banyak lorong/jalan sampingan umpama side quest. Untuk mendapatkan armor dan senjata yang padu, pemain perlu bermain side quest-side quest ini bagi mencari item, XP tambahan dan hacksilver.

Di samping itu, ini pula pasti akan mengejutkan sesetengah daripada korang kerana fungsi ini pertama kali dibawakan ke dalam siri game ini. Selepas tamatnya jalan cerita game ini, sebuah misi terbaru akan di-unlock, yang mana ia hanya dapat dimainkan selepas korang berjaya menghabiskan jalan ceritanya terlebih dahulu, digelar Valkyries.

Pemain boleh berjalan-jalan secara bebas ke mana-mana lokasi yang telah pemain lalui sebelum ini. Dari sini, mungkin kita boleh buangkan terma ‘semi-open-world’ tadi dan gelarkannya sebagai sebuah game open-world yang penuh. Tetapi harus diingat, map yang ditampilkan tidaklah sebesar game-game open-world yang ada di luar sana.
Game Yang Sangat Panjang

Apabila dah sebutkan tentang open-world, haa ini penulis nak cerita. Penulis telah bermain God of War terbaru ini dengan 2 pendekatan. Pertama, penulis (1) bermain dengan difficulty Easy dan tidak menghiraukan langsung side quest yang ada. Kedua, penulis (2) bermain dengan difficulty Medium dan apabila bermain dengan musuh yang lebih kuat, kita terpaksa menyiapkan side quest untuk menaikkan kekuatan armor dan senjata.
Game ini sangat panjang. Sememangnya berita baik untuk korang yang gemarkan game yang panjang. Walaupun penulis bermain dengan cara (1), ia mengambil masa kira-kira 14 atau 15 jam untuk dihabiskan. Bermain dengan cara (2) pula, ia mengambil masa kira-kira 20 jam untuk ditamatkan.
Jadi, apa yang diperkatakan oleh pengarah game ini, Cory Balrog, bahawa game ini perlu dihabiskan dengan 40 jam untuk mendapat 100% lengkap, ia bukan omong kosong. Setelah habis dengan satu pusingan, pemain perlu bermain pula dengan difficulty God, yang sememangnya membawakan musuh yang jauh lebih kental. Jadi, 40 jam itu mungkin adalah munasabah untuk mendapatkan trofi Platinum.
Untuk makluman tambahan, game ini menyediakan 4 tahap difficulty iaitu Give Me a Story (Easy), Give Me a Balanced Experience (Medium), Give Me a Challenge (Hard) dan Give Me a God of War (God).
Tiada Loading Screen

Satu feature yang paling mengagumkan penulis dalam God of War kali ini adalah ketiadaan loading screen. Yup, korang bacanya dengan betul.
Peralihan antara sinematik dan gameplay disajikan dengan begitu smooth sekali. Ditambah pula dengan grafik yang memukau, walaupun penulis menggunakan PS4 biasa, dan muzik yang menaikkan bulu roma, game ini memberikan pengalaman yang cukup istimewa.
Tiada satu detik pun dalam game ini di mana korang akan melihat skrin hitam untuk menukar dari babak sinematik kepada gameplay. Ini mungkin adalah game pertama yang menyampaikan peralihan sebegini rupa.
Hanya dua bahagian sahaja korang akan disajikan dengan skrin hitam, iaitu semasa korang mati dan apabila korang ingin sambung bermain semula selepas keluar darinya sebelum itu. Dua bahagian ini sahaja.
Bermakna, katakanlah kalau korang bermain secara terus dari awal sampai habis tanpa henti dan tanpa mati – tiada satu detik pun korang akan berjumpa dengan skrin hitam.
Konfigurasi Butang Klasik

Sekiranya korang perasan dalam trailer-trailer yang dikeluarkan, ada sedikit perubahan kepada butang-butang yang digunakan semasa gameplay. R1 untuk light attack dan R2 untuk heavy attack.
Entah kenapa, walaupun telah meninggalkan God of War beberapa tahun, nostalgia menekan butang petak untuk light attack dan butang segitiga untuk heavy attack masih dalam ingatan. Mujurlah mereka memahami pemain-pemain seperti penulis.

Terdapat butang konfigurasi klasik yang menggunakan butang petak untuk light attack dan butang segitiga untuk heavy attack – dan penulis pun boleh bermain sambil tersenyum.
Ada Yang Terlalu Meleret

Penulis faham, game yang lebih panjang dan lebih lama untuk dihabiskan itu semestinya lebih berbaloi untuk dibeli. Namun, ada kurangnya juga apabila jalan ceritanya terlalu meleret.
Penulis tidak bercakap mengenai jalan cerita utamanya secara keseluruhan. Apa yang disampaikan dalam game ini melalui jalan cerita utamanya secara keseluruhan semestinya adalah sebuah kisah yang akan membuat jiwa peminat tegar siri ini sungguh teruja.
Apa yang penulis kurang berkenan tentang game ini adalah cerita-cerita sampingannya yang kadang-kala terlalu meleret dan tidak memberi kesan signifikan kepada jalan cerita utamanya. Ia sepatutnya boleh dipendekkan dalam memberikan pemain satu plot yang sentiasa berhubung dengan padat dan klimaks yang lebih cantik.
Apabila terlalu lama menghabiskan masa pada jalan cerita meleret itu, pemain berkemugkinan boleh terasa bosan dan terlupa akan apakah jalan cerita utama yang sedang dimainkan.
Penamaan Judul Yang Keliru

Ini satu keputusan yang memang penulis tak faham. Seperti yang penulis katakan di atas, God of War tahun 2018 ini sememangnya sebuah sekuel kepada siri-siri God of War sebelum ini. Dan sekiranya korang tidak tahu, judul rasmi untuk game ini hanyalah “God of War”. Bukan “God of War 4”, bukan “God of War IV” atau apa-apa judul yang sepatutnya mereka gunakan.
Sebagai peminat tegar siri ini, amat sukar untuk kita bersembang-sembang mengenai game ini, sering kali akan terkeliru memanggil siri God of War yang mana satu. Panggilan “God of War” sahaja pastinya sesuatu yang agak janggal.
Mungkin Santa Monica menggunakan alasan pertukaran ke mitos yang baru sebagai faktor ‘me-reboot’ judulnya, tetapi bagi penulis ia bukan satu alasan yang munasabah.
Maka, timbullah satu lagi kemusykilan. Judul apakah yang mereka akan gunakan dalam sekuel kepada God of War 2018 ini? Sama-samalah kita tunggu.
Keputusan – BOLEH BELI or BOLEH BLAH!?

Penulis tidak mahu cakap banyak. Kalau korang peminat setia siri God of War, game ini pastinya adalah game yang BOLEH BELI untuk korang. Dengan gameplay yang mantap, pelbagai elemen baru, pertempuran sinematik epik, kisah mitos yang penuh misteri – semua ini membuatkan jiwa korang sebagai dewa peperangan akan menggelegak.
JomBaca: God of War Dah Boleh Pre-Order – Apa Yang Korang Perlu Tahu Tentang Collector’s Dan Digital Deluxe Edition
Namun, kalau korang seorang yang tidak gemar terhadap game-game yang ganas dan kejam, jalan cerita yang panjang dan perkaitan antara siri-siri God of War sebelum ini, bolehlah korang lupakan game ini kerana ia adalah BOLEH BLAH untuk korang.
+ Hubungan bapa dan anak yang istimewa
+ Pertempuran sinematik yang epik
+ Gameplay memuaskan
+ Gabungan dua mitos yang unik
+ Elemen RPG yang ringan
+ Kisah yang penuh misteri
+ Puzzle yang mencabar
+ Teknik balingan kapak yang menarik
+ Tiada loading screen
+ Grafik memukau, muzik mantap
+ Butang konfigurasi klasik
+ Ada misi, open-world lepas tamat
– Jalan cerita sampingan meleret
– Judul yang keliru


Star Wars: Battlefront: Peperangan Angkasa Ver. Beta Oktober Ini!

Get ready guys! Beta Star Wars: Battlefront akan dilancarkan di PS4 pada 8 – 12 Oktober ini! Apa yang ada pada beta ini? Jom tengok!

Samada korang side Rebels ataupun Imperials, beta SW:BF ini akan membolehkan kita semua merasa game ini sebelom tarikh pelancarannya pada 17 November nanti! Korang tak perlu register kalau korang on PS4 platform yang ada EA account – just get ready nak dolod Beta bersaiz 7GB nih.
Beta ini nanti akan feature 3 game mode di 3 planet yang pastinya dikenali kipas-susah-mati Star Wars!

Walker Assault on Hoth: Recreate battle scene kat ice planet Hoth dalam The Empire Strikes Back! Dengan 40 orang pemain dan kemampuan mengawal AT-A or Y-Wing, ini pastinya epik! Harap DICE fix environmental weather effect, jangan macam BF4 Locker snow lane – bila salji memang tak nampak apa!

Drop Zone on Sullust: Planet mana plak Sullust nih? Haa kalau korang rajin membaca side stories dan follow companion animated movies, planet ini pasti korang kenal! Dalam game mode 8v8 ni, korang akan fight to control escape pods yang jatuh ke planet seperti Mustafar ini! Sama macam mode Salvage dalam Destiny bunyinya.

Survival Mission on Tatooine: Mode horde ini akan mebolehkan korang bermain solo or berkumpulan, menghadapi kemaraan askar-askar Imperial di desert planet ini! Tengok sikit berapa lama korang leh bertahan! Kalau korang pernah main Horde Mode Gears of War, mode ini nanti mungkin begitu rupanya.


DotA 2: Team Spirit – Pasukan Otai Dari Ukraine

Setelah mempamerkan persembahan yang kurang memberangsangkan, akhirnya Team Spirit – pasukan dari Ukraine akhirnya membuat rombakan.

XBOCT dan juga Ghostik pemain yang asalnya dari pasukan Fantastic Five telah menyertai Team Spirit secara rasmi. Dengan ini, pemain asal Team Spirit iaitu Illidan dan juga ALWAYSWANNAFLY meninggalkan pasukan tersebut.
Dengan line-up baru ini, XBOCT akan bergabung semula dengan Funn1k yang sebelum ini beraksi bersama-sama dengan pasukan Na’Vi.
Berikut adalah kenyataan dari pengurus pasukan Fantastic Five mengenai perpindahan XBOCT dan juga Ghostic:

“Fantastic Five roster is having significant changes. We part way with Alexander ‘XBOCT’ Dashkevich and Andrew ‘Ghostik’ Kadyk. We want to thank these guys for their commitment and contribution into team’s establishment and development. We wish them success in the eSports scene”.

Adakah Team Spirit dapat melakukan kejutan pada kejohanan besar nanti? Sama-sama kita saksikan nanti.
ADIOS!!


Pembangun Detroit: Become Human, Quantic Dream Dilaporkan Sedang Bangunkan Game Star Wars

Beberapa laporan telah muncul mengatakan Quantic Dream sedang membangunkan sebuah game Star Wars.
Laporan pertama hadir dari seorang bekas wartawan Perancis (kini Youtuber), Gautoz yang mengkhabarkan bahawa setelah menamatkan perjanjian tiga-game bersama Sony, Quantic Dream akan menandatangani perjanjian baharu bersama Disney pula.
Sebelum ini, tiga game eksklusif PlayStation yang dibangunkan Quantic Dream ialah Heavy Rain (2010), Beyond: Two Souls (2013), dan Detroit: Become Human (2018).
Kemudian, wartawan tersohor, Tom Henderson dari DualShockers juga melaporkan perkara yang sama. Malah, Henderson mendedahkan, menurut sumber rapat dengan Quantic Dream, projek game Star Wars tersebut sudahpun berjalan sejak 18 bulan yang lalu.
Lebih menarik, apabila The Game Post melaporkan tentang ura-ura ini, akaun Twitter rasmi Quantic Dream telah ‘like’ berita tersebut. Tentunya, ‘like’ itu telah ditarik balik, namun Henderson sempat mengambil screenshot.

🧐 pic.twitter.com/OLnsSenCQm— Tom Henderson (@_Tom_Henderson_) September 19, 2021

Quantic Dream cukup terkenal membawakan game yang mempunyai banyak pilihan untuk pemain putuskan, serta menampilkan pelbagai penamat yang berbeza. Dalam kata lain, setiap pemain akan memiliki penamat yang berbeza berdasarkan keputusan yang dibuat sepanjang permainan.
Tentunya genre seumpama ini amat menarik untuk dibikin dalam dunia Star Wars — sekiranya Quantic Dream mengekalkan elemen yang sama dalam game Star Wars itu kelak.
Apa-apa pun, seperti biasa, berita ini masih lagi dalam status khabar angin, maka jangan meletakkan harapan terlalu tinggi.


AMD Beri Petunjuk Akan Ada Console Versi Baru Tidak Lama Lagi

Khabar mengenai beberapa console baru bakal tiba nampaknya sudah tidak dapat dibendung lagi.

Menurut laporan yang dikeluarkan oleh GameIndustry.biz, Ketua Pegawai Eksekutif AMD, Lisa Su telah memberikan sedikit gambaran bahawa sekurang-kurangnya satu console versi baru akan tiba di pasaran tidak lama lagi. Bercakap semasa taklimat pendapatan AMD, beliau memberitahu para pelabur bahawa “tiga kemenangan rekabentuk” untuk unit Semi-Custom syarikat.
JomBaca: PlayStation 4.5: Diberi Nama Kod Sebagai NEO, Mempunyai Pelbagai Naik Taraf
Ketiga-tiga console yang mempunyai khabar angin bahawa versi baru akan muncul, iaitu PlayStation 4, Xbox One dan Wii U menggunakan teknologi yang dikeluarkan AMD.
Su menambah, “bukan semua rekabentuk” akan keluar pada kalendar 2016.

JomBaca: Microsoft Dilaporkan Sedang Membina Xbox Baru!
Para pelabur kemudian meminta Su untuk memberikan lebih maklumat mengenai rekabentuk baru tersebut. Su menjawab, “saya tidak percaya bahawa kami telah melalui sebarang butiran mengenainya. Jadi, lebih baik maklumat-maklumat itu dikeluarkan oleh para pelanggan apabila mereka bersedia untuk melancarkannya.”
Anda boleh baca komen Lisa Su mengenai rekabentuk ini di sini.
JomBaca: Nintendo NX: Terkini Mengenai Konsol Terbaru Nintendo!


XCOM 2: Minat Fire Emblem Fates? Jom Try Mod Ni!

Kali ni seorang modder cuba membawa pengalaman Fire Emblem Fates ke XCOM 2! Inilah terjadi apabila cinta berputik antara dua dunia game!
Mod ini diberi nama Squad Cohesion dan dicipta hasil idea seorang peminat siri kedua-dua game ini yang bernama RealitiMachina.
Dalam mod ini, RealitiMachina ingin memberi sistem “squadmate score” macam Fire Emblem kepada ahli pasukan XCOM korang.
Kepada yang kurang faham apa itu “squadmate score”, dalam Fire Emblem, korang boleh naikkan rank support korg dengan squadmate korang. Lagi tinggi rank, lagi hebat support yang korang akan dapat dari squadmate korang. Lebih kurang macam tu la sistem yang diimplementasikan dalam ini.
Dengan sistem mod baru ini, ianya akan memberi kesan kepada perhubungan sesama squadmate korang selepas setiap pertarungan.
Antara kesan positif yang dapat dilihat ialah stats yang lebih baik seperti aiming, peluang kritikal, penggodaman (hacking) dan banyak lagi.
Kesan negatif pula dapat dilihat apabila kejadian buruk berlaku seperti apabila salah seorang ahli gugur di medan perang. Ahli lain mungkin akan menerima kesan buruk seperti hilang fokus atau pun menerima status seperti shaken.
Squad Cohesion masih lagi dalam fasa awal, maka terdapat beberapa komplikasi dengan beberapa item in-game dan mod-mod lain. Bagi mereka yang berminat, boleh cuba Squad Cohesion di laman Steam.
Persoalannya sekarang, bila mod ni nak benarkan antara ahli XCOM berpasangan macam Fire Emblem? Bwahahahaha!


Tencent Guna Imbasan Wajah Untuk Bendung Kanak-Kanak/Remaja Main Game Lewat Malam

Pada tahun 2019, kerajaan China telah meluluskan undang-undang anti-ketagihan yang bertujuan untuk membendung kanak-kanak dan remaja daripada bermain game lebih waktu, terutamanya sehingga lewat malam.
Di China, gamer di bawah usia 18 tahun hanya dibenarkan bermain selama 90 minit pada hari-hari bekerja, serta tiga jam pada hari-hari hujung minggu dan musim cuti. Malah, mereka juga tidak dibenarkan bermain game dari 10 malam hingga 8 pagi.
Terkini, syarikat gaming gergasi dari China, Tencent telah melancarkan sebuah sistem imbasan wajah bagi mendukung kempen anti-ketagihan ini, lapor DigitalTrends.
Digelar ‘Rondaan Tengah Malam’, sistem ini akan mengimbas wajah pemain, kemudian menyemaknya dalam katalog senarai nama dan wajah pemain yang sudah didaftarkan. Sekiranya pemain tersebut sudah bermain melebihi masa yang ditetapkan, mereka tidak dibenarkan untuk bermain sehinggalah masa tambahan ditambah ke dalam akaunnya.
Ketika artikel ini ditulis, Tencent sudah melancarkan sistem imbasan wajah dalam 60 mobile game mereka, termasuklah Honor of Kings dan Game for Peace (PUBG versi pasaran China). League of Legends juga dikatakan akan menambah sistem ini tidak lama lagi.
Pemain yang enggan mengimbas wajah mereka akan secara automatiknya dianggap sebagai pemain bawah umur dan game itu akan terus ditutup. Dalam kata lain, imbasan wajah adalah wajib untuk sesiapa sahaja yang ingin bermain game-game tersebut.
Menurut Tencent, pemain dewasa yang disalah anggap sebagai kanak-kanak, dan telah ditendang keluar dari game, perlu mengimbas semula wajah mereka sehinggalah sistem mengenal pasti wajahnya dengan tepat.


PlayerUnknown’s Battlegrounds Telah Diklasifikasikan Untuk Xbox One Di Australia, Mempunyai Nama Yang Lebih Panjang

PUBG telah menerima klasifikasi MA15+ di Australia (klasifikasi kedua paling tinggi game ini boleh terima) dan nampaknya ia membawa nama yang lebih panjang untuk keluaran konsolnya.

Judul  penuh untuk game itu, menurut laman web klasifikasi ialah PlayerUnknown’s Battlegrounds: The Ultimate Life & Death Fight. Membaca tajuknya sahaja kita sudah dapat menangkap game ini tentang apa. Walaupun dengan identiti jenama 15 juta jualan di Steam adalah mungkin bukan satu kebimbangan untuk penerbit Microsoft Studios.
Game itu telah menerima klasifikasi MA15+, yang mana menghalang sesiapa sahaja yang berada di bawah umur 15 tahun daripada membeli game itu tanpa pengawasan dari ibu bapa atau penjaga. Untuk tema ‘impak sederhana’ dan keganasan ‘impak kuat’.
Klasifikasi Australia tidak memberikan banyak informasi tentang kandungan tersebut seperti sistem klasifikasi di seluruh dunia. Tapi kita sudah tahu dengan banyak tentang game ini.

Malangnya, senarai itu tidak memberikan sebarang indikasi tentang bila game itu akan dikeluarkan untuk Xbox One atau sebarang tarikh serta bilakah map Desert akan dikeluarkan? Microsoft juga mahukan game ini sebagai eksklusif untuk Xbox One untuk jangka masa panjang.
Tarikh keluaran PlayerUnknown’s Battlegrounds: The Ultimate Life & Death Fight untuk versi Xbox One, yang mana buat masa ini kita hanya perlu panggilnya sebagai ‘Battlegrounds’ atau ‘PUBG’. Dijangkakan game ini mungkin akan dikeluarkan pada penghujung akhir tahun.


The Division, GTA V, DotA 2, No Man’s Sky Antara 100 Game Di Steam Paling Laris Tahun 2016

Inilah senarai game paling mendapat perhatian para gamers di Steam pada tahun lalu.

Steam telah mengeluarkan senarai 100 game yang mengumpulkan pendapatan tertinggi pada tahun 2016. Ia merangkumi hasil jualan, DLC, langganan dan microtransactions.
Senarai ini telah dibahagikan kepada empat kelompok, iaitu Platinum, Gold, Silver dan Bronze. Di kelompok Platinum, iaitu kelompok yang paling tinggi hasil pendapatannya, adalah:

Tom Clancy’s The Division
XCOM 2
No Man’s Sky
DotA 2
The Witcher: Wild Hunt
Counter Strike: Global Offensive
Fallout 4
Rocket League
Total War: Warhammer
GTA V
Dark Souls 3
Civilization VI

Di kelompok Gold, iaitu kelompok kedua tertinggi, pula adalah:

Stellaris
Rainbow Six Siege
Rise of The Tomb Raider
H1Z1: King of the Kill
Call of Duty: Black Ops III
Stardew Valley
ARMA III
Dead by Daylight
Team Fortress 2
ARK: Survival Evolved
DOOM
Warframe

Anda boleh lihat senarai penuh Platinum, Gold, Silver dan Bronze ini di laman Steam.


Tarikh Penerbitan Valkyria Revolution Versi Antarabangsa Diumumkan!

Akhirnya tiba giliran untuk peminat-peminat pasaran luar Jepun pula untuk mencubanya!

Valkyria Revolution (Valkyria: Azure Evolution untuk pasaran Jepun) akan memaparkan kisah yang baharu dan bukanlah sekuel bagi siri Valkyria Chronicles disamping menggunakan sistem pertarungan yang jauh berbeza.
Dalam interview bersama pihak developer, permadeath atau kematian kekal akan diperkenalkan dalam siri terbaru Valkyria ini. Pastinya suatu ciri yang sangat digemarkan oleh peminat-peminat yang gemarkana cabaran.
Valkyria Revolution akan diterbitkan pada 27 Jun untuk PS4, PS Vita, dan Xbox One.


JomRakam! Ep. 13: Muncul lah Raja Berlari, Sang Kentut Unggu Unggul!

Hi, gamers semua! Korang suka kawasan combat yang besar dan boleh rantau jauh-jauh? Atau korang lagi suka kawasan sempit dan banyak sudut-sudut sorok? Saya sendiri tak kisah, asal kan dapat jugak kejar dan hentam pihak lawan, tehehee!

Artikel kali ini ada pelbagai jenis tempat pertarungan seperti tempat salah camping, tempat lawan mano e mano, tempat kentut ungu, dan tempat PvP tercemar dalam The Division!
JomBaca: Tom Clancy’s The Division: Boleh Beli or Boleh Blah?!
Apa lagi, 8 video inilah hasil susunan untuk minggu ini! Jom tonton!
Masalah Tikus Duduk Ber-Camping? Panggillah yblyss!

Battlefield 4 adalah game yang sangat beraksi, janganlah duduk sniping je! Nanti bro yblyss akan datang serang dan takhluk pulau korang! Camping zone sekarang dah jadi tea-bag territory, bwahahahhaa!
StalkerArea51 Bertarung Dalam Gangster’s Paradise!

Letak turun semua senapang! Operator StalkerArea51 dapat mesej ini dari pihak musuh. Kenapa? Sebab nak lawan cara berpisau! Hasilnya adalah satu pusingan Rainbow 6 Siege yang sangat menarik, fuyoh!
MMA221014 adalah Raja Berlari Sambil Kentut Ungu!

Jangan pula kata MMA221014 main taktik kotor! Aksi abang gamer Street Fighter V memang bukti dia seorang veteran SF dengan karakter FANG! Ayuh, pantas dia mengelak! Jom saksikan perlawanan 1v1 yang penuh dengan asap racun!
Geng KeyrollZ buat Senaman Orang Lidi!

Alamak, comelnyaaa! Agent KeyrollZ sedang buka map option dalam The Division untuk memilih misi terbaru. Tapi bila die zoom pada karakter sendiri, baru terperasan group dia buat senaman trolling! Bwahahahaa, macam stickman party!
cLoVer_miza Meyertai Geng Memburu Rogue!

Buat baik berpada-pada, buat jahat jangan sekali! Agent cLoVer_miza nak kejar memburu seorang Rogue dalam The Division. Tapi nampaknya bukan dia saja! Agaknya penuh satu lobby berpendapat sama, hahahaaa!
Amaran! Video seterusnye mengandungi audio yang agak tak sesuai bagi yang di bawah umur!
Lmaossem Jumpa Geng Boss Dark Zone Paling Mahal!

Mana-mana agent sanggup menjadi penyangak level 5 dalam Dark Zone, diorang berisiko akan bertembung dengan geng Lmaossem! Saksikanlah kerjasama mangsa-mangsa Rogue ini memberi balasan setimpal!
Zombaww Masuk Alam Maya Bawah New York!

Oii, final boss ini guna kuasa jampi ke? Zombaww dah hampir nak menang dalam misi The Division, tapi tiba-tiba tanah di bawah kaki bulat-bulat menelan badannya! Ini memang glitch klasik mana-mana game Ubisoft, alamak!
Sesi Gang Bang dalam Cabaran Daily dengan Langkasuka

Hanya 4 Agents patut boleh masuk dalam satu group. Tapi glitch ini boleh menapung sampai 14 agents! Agent Langkasuka bertuah dapat menghabiskan daily challenge dengan cepat dan senang sebab ramai rakan payung, teheheee!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


Injustice 2 Akan Membenarkan Pemain Menggunakan Duit Sebenar Untuk Menukar Rupa Paras Watak, Power Level

Matawang in-game yang dikenali sebagai Source Crystals ini akan boleh dibeli oleh pemain-pemain.

Menurut NetherRealm Studios, Source Crystals hanya akan boleh digunakan untuk membeli barangan-barangan kosmetik sahaja. Antara item-item yang boleh dibelanjakan menggunakan matawang ini adalah:

Premiere Skins – Akan menukar rupa, suara dan gaya watak yang ada sepenuhnya
Shader – Menukar tona warna bagi skin yang sudah sedia ada
Transform Gear – Menukar rupa alatan yang sudah sedia ada (transmogrification)

Studio terbabit turut menyatakan bahawa mereka tidak akan memasukkan sebarang item yang boleh menyebabkan sebarang ketidakstabilan dalam gameplay. Mereka juga akan mempastikan bahawa Injustice 2 tidak mempunyai sebarang faktor pay-to-win.


Ubisoft Berikan Assassin’s Creed Unity Percuma Selama Seminggu Selepas Kebakaran Katedral Notre Dame

Minggu ini, seluruh dunia telah dikejutkan dengan kebakaran sebuah bangunan bersejarah, iaitu Katedral Notre Dame di Paris, Perancis. Api kebakaran tersebut telah menjilat hampir keseluruhan bangunan dan kerja-kerja pembaikan sudahpun dimulakan.

Bagi membantu pembaikan serta memberi pengetahuan tentang bangunan bersejarah ini, Ubisoft telah mengumumkan dua langkah. Pertama, syarikat gaming antara terbesar dunia itu bakal menderma sebanyak €500,000 (RM2,335,624) untuk membantu pihak gereja melakukan kerja-kerja membaikpulih.
Keduanya, Ubisoft akan memberikan Assassin’s Creed Unity secara percuma selama seminggu untuk platform PC. Dari sekarang hingga 25 April 2019, korang diberi peluang untuk dapatkan game ini secara percuma, dan selepas korang mengambilnya, ia akan menjadi milik korang buat selamanya.
Korang boleh dapatkannya di sini.

Mengapa Ubisoft memberikan Assassin’s Creed Unity secara percuma? Hal ini kerana game ini menggunakan latar belakang Revolusi Perancis yang berlaku dari tahun 1789 hingga 1799. Dalam game ini, pemain boleh masuk ke dalam Katedral Notre Dame — bangunan yang direkacipta ke dalam game ini hampir 100% tepat dengan bangunan sebenar.
Ubisoft mengambil kira-kira dua tahun untuk mengkaji dan membuat rekaan untuk memasukkan katedral ini ke dalam Assassin’s Creed Unity.


Arslan The Warriors of Legend: Dynasty Warrior Versi Anime!

Nampaknya satu lagi siri anime akan korang dapat mainkan di dalam console korang nanti. Apakah game itu?

Arslan: The Warriors Of Legend dari developer Koei Tecmo America akan berada di pasaran pada 9 Februari 2016.

Game berkonsepkan action/hack and slash ini akan berada pada console PlayStation 4, Xbox One dan juga PC.
Diinspirasikan dari karya asal novel pada lewat 1980 dan juga telah diadaptasikan ke dalam anime, game Arslan: The Warriors Of Legend ini mengisahkan perjuangan Arslan – seorang putera raja yang telah dibuang setelah kerajaan ayahnya digulingkan.

Korang akan bermain sebagai Arslan dan juga beberapa pengikut setianya di dalam misi menuntut kembali kerajaan yang telah diambil dari ayahnya.
Jom kita tengok trailer game Arslan: The Warriors Of Legend:

So amacam guys, best ke tak trailer game ni? So peminat game hack and slash konfem beli game ni kan?
ADIOS!!


Metal Gear Solid: Konami Bercadang Buat Sambungan Siri Tersebut

Nampaknya Konami masih berminat menyambung siri Metal Gear Solid pada masa akan datang.

Berita ini dilaporkan di dalam surat khabar Nikkei yang mengatakan bahawa Konami bercadang untuk meneruskan talian hidup siri tersebut. Artikel tersebut juga mengatakan masa depan Kojima dengan siri MGS masih belum dapat ditentukan.
Melihatkan apa Konami telah lakukan pada MGS: The Phantom Pain dan Silent Hill, memang tidak mengejutkan jika Kojima beralih kepada studio baru.
Salinan artikel Nikkei yang membincangkan MGS ada disini.
Jom Baca:  Metal Gear Solid: Apa Cerita Sebenarnya Nih?


Trailer Game Mobile Dari China Ini Tiru Trailer Battlefield 2042 Bulat-Bulat

Game-game mobile yang dibangunkan dari negara China mengambil elemen-elemen inspirasi daripada game-game lain ke dalam game mereka itu sudah biasa.
Namun, apabila trailer juga ditiru bulat-bulat, ini nampaknya begitu melucukan.
Seperti yang dilaporkan MP1ST, pembangun Magic Prime Group Limited telah mengeluarkan trailer baharu untuk game mereka berjudul Battle Warship: Naval Empire. Trailer ini, seperti yang korang boleh tontonnya di bawah, sememangnya meniru bulat-bulat trailer mode Portal untuk Battlefield 2042.
Senjata dan kenderaan yang digunakan mungkin berbeza, namun, konsep dan pergerakan kameranya yang membuat pusingan pandangan 360 darjah tentunya serupa dengan trailer yang dikeluarkan EA itu.